ועדת המשנה למדיניות חוץ והסברה, כנסת 25, פרוטוקול מספר 11, 2023-11-01 00:00

זאב אלקין: בוקר טוב לכולם, אני פותח את הישיבה של ועדת המשנה לענייני חוץ והסברה של ועדת החוץ והביטחון

זאב אלקין:  נשאלתי פה ולכן אני מחדד

זאב אלקין:  מי שעוד לא הבין, הישיבה הזאת – לשם שינוי – אינה חסויה

זאב אלקין:  בדרך כלל הישיבות של ועדות המשנה הן חסויות, אבל ישיבה זו אינה חסויה מסיבה מאוד פשוטה, כי הגעתי למסקנה שבתחום הזה של הסברה בעת הזאת יש משקל מאוד-מאוד משמעותי לארגונים, אפילו התארגנויות, חלקם אפילו לא ארגונים רשמיים, שרובם קמו לאור הנסיבות מתוך החברה האזרחית

זאב אלקין:  לכן חשבתי שאת הדיון הזה צריך להקדיש לנושא הזה – מה קיים היום בחברה האזרחית ומה רמת שיתוף הפעולה בין ההתארגנויות האלה שקמו בחברה האזרחית לבין הגופים הרשמיים של המדינה ומה עוד אפשר לשפר בשיתוף הפעולה הזה ומה עוד צריך לעשות כדי שהגופים האלה של החברה האזרחית יוכלו לפעול בצורה אפקטיבית ולאורך זמן

זאב אלקין:       אני אשמח אם אותם נציגים של החברה האזרחית שידברו כאן, גם יגידו – אם יש להם מה לומר – באופן כללי על ניהול ההסברה הישראלית בעת הזאת ולהציע דברים שלדעתם צריך לעשות אחרת

זאב אלקין:  זו גם הזדמנות להביע עמדה

זאב אלקין:  זאת אומרת, מה שאני מצפה מהגופים האזרחיים שאיתנו – חלקם בזום, חלקם פה בנוכחות פיזית בוועדה – זה שלושה דברים: 1

זאב אלקין:  להגיד מה הם עושים; 2

זאב אלקין:  להגיד מה לדעתם צריך להשתנות בשיתוף הפעולה בינם לבין מוסדות המדינה השונים שעוסקים בתחום ההסברה, מה הם צריכים שיהיה אחרת ומבקשים שיהיה אחרת; 3

זאב אלקין:  אם יש להם תובנות באופן כללי על מערך ההסברה הלאומי

זאב אלקין:       אנחנו  נתחיל עם הגופים של החברה האזרחית ואחר כך, לקראת סוף הדיון, אנחנו נשמע את התגובה ואת התפיסה של הגופים הרשמיים של המדינה שנמצאים כאן

זאב אלקין:  למעשה נלך בסדר הפוך מהסדר שאנחנו הולכים בו בדרך כלל

זאב אלקין:  בגלל שיש פה גופים ונציגים מהחברה האזרחית הישיבה אינה חסויה

זאב אלקין:  אגב, אנחנו נמשיך לעשות את זה מדי פעם גם בעתיד, כי אני חושב שהזווית של ההתארגנויות האזרחית היא מאוד-מאוד חשובה, יש תחומים, כמו תחומי הרשת, שהיא אפילו מובילה היום בהסברה הישראלית ולכן חשוב לשמוע את דעתם גם באופן כללי כרגע וגם לדיונים יותר ממוקדים שנעשה בהמשך

זאב אלקין:  לכן מדי פעם ננהג בפרקטיקה הזאת של דיוני ועדה פתוחים, לא חסויים, כדי שנוכל לשמוע גם את הזווית הזאת

זאב אלקין:  כמובן שחברי הכנסת מוזמנים לשאול ולהתערב תוך כדי הדיון

זאב אלקין:       	אנחנו נתחיל עם צבי פרנק, יוזם "לוחמי הרשת", בבקשה

צבי רנר: תודה רבה

צבי רנר:  בוקר טוב, אני שמח להיות פה

צבי רנר:  אני מנכ"ל של חברת היי-טק ונמצא פה עם אלי בסקין, יחד הקמנו יחד את "לוחמי רשת"

צבי רנר:  כמו הרבה דברים בארץ זה עלה מלמטה – אלי התחיל את זה ואני הצטרפתי  אליו – ואנחנו נלחמים ברשת

צבי רנר:  הנושא של ההסברה ברשתות החברתיות הוא דרמטי ומדובר ביוזמה שעולה מהשטח

צבי רנר:       אני אתייחס לניהול של מערכה כזאת ואסביר מה בדיוק אנחנו עושים

צבי רנר:  להסברה, בטח ברשת, יש איזה איזושהי תחושה של משהו רך, שהוא פחות מדיד, שהוא משהו כללי

צבי רנר:  זה לא, ואסור לזה להיות

צבי רנר:  מי שבא מעולם ההיי-טק יודע שהדבר הראשון שאתה עושה זה להגדיר מה אתה עושה

צבי רנר:  אנחנו קוראים לזה KPI – Key Performance Indicators

צבי רנר:  אנחנו מגדירים את המטרה, מגדירים את ה-KPI שיביא אותנו למטרה הזאת, שמים אסטרטגיה, מפנים משאבים והולכים לבצע

צבי רנר:  כך אנחנו  מנהלים גם את הנושא של "לוחמי הרשת"

צבי רנר:  אני חושב שכל המערך הזה של ההסברה ברשת צריך להתנהל כמו חברת היי-טק

צבי רנר:       יש לנו שלושה דברים שלא היו במערכה הזאת, או כמעט שלא היו קודם: יש לנו חומרים יוצאי דופן שלא היו שם אף פעם, חומרים קשים, אבל שהאפקטיביות שלהם היא בלתי מוטלת בספק; יש לנו היענות מדהימה של הציבור – יש לנו אלפי אנשים שכבר התגייסו ונמצאים בקבוצות של לוחמי רשת

צבי רנר:  השטח בארץ ובעולם מגויס עד הקצה; אני לא אפתיע אתכם אם אני אגיד שיש לנו טכנולוגיה יוצאת דופן

צבי רנר:  השילוב הזה של היענות של השטח, טכנולוגיה יוצאת דופן וחומרים שאף פעם לא היו לנו אומרים שאנחנו צריכים לנצח במערכה הזאת, וזה לא מאוחר

צבי רנר:  אנחנו שם, אנחנו פועלים

צבי רנר:       אם שואלים אותי אם אני רוצה לראות משהו, אזי הייתי רוצה לראות מינהלת שמטפלת בלוחמה ברשת, שמתנהלת כמו חברת היי-טק תחת איזושהי מטרייה של הסברה כללית, אבל העניין הזה הוא התמחות ספציפית בפני עצמה

צבי רנר:  דרך אגב, גם פה אנחנו מעטים מול רבים, אבל בהחלט אפשר להיות אפקטיביים ואפשר גם לנצח

צבי רנר:       "לוחמי רשת" – זה עומד על משולש של שלושה גורמים: מצד אחד על התכנים יוצאי הדופן שנמצאים תחת אתר שנקרא Hamas is ISIS

צבי רנר: co

צבי רנר:  ריכזנו שם חומרים שלא רואים במקום אחר, שגם קשה לשתף אותם כי הרשתות חוסמות אותם

צבי רנר:  יש פה עניין של טיפול  באיך מביאים חומרים קשים בפני אנשים

צבי רנר:  זו רגל אחת; הרגל השנייה – אתר שנקרא fight hamas

צבי רנר: co

צבי רנר: il  שנותן כלים ללוחמים שלנו להיות אפקטיביים ברמה אחרת; יש לנו קבוצת פייסבוק שיש בה כבר היום 5,000 כאשר העסק הזה רץ פחות משבוע

צבי רנר:  אנחנו  מתכוונים להגיע שם למאות אלפים

צבי רנר:       אלי בסקין יפרט איך בדיוק זה מתנהל

אליהו דובקין: כבר באותה שבת, 7 באוקטובר, היה ברור לי שמשהו גדול מתרחש פה, אולי בגלל שגדלתי בקרית שמונה ועכשיו אני גר בהוד השרון ואיכשהו שני טילים ביחד על הוד השרון מייד הקפיץ לי את כל הנורות

אליהו דובקין:  נכנסתי מייד לטלגרם, כל הערוצים של הפלסטינים, וכבר בשמונה וחצי הוצפתי בכמות מטורפת של תוכן

אליהו דובקין:  היה לי ברור לחלוטין שאנחנו פה באיזשהו רגע היסטורי ובמשך שלושת הימים הבאים שמרתי את הכול כמו משוגע

אליהו דובקין:  אני חושב שראיתי 95% מכל החומר שיש

אליהו דובקין:  כבר ב-8 באוקטובר, יום למוחרת – כי בדברים האלה חשוב לרוץ מהר ולרוץ קדימה – היה ערוץ טלגרם ישראלי Palestinian atrocities  ולשם התחלתי לזרוק את כל החומרים

אליהו דובקין:  ניסיתי להפיץ את זה, נחסמתי מהר מאוד, והקמתי את אתר  hamas is isis

אליהו דובקין: co

אליהו דובקין:  גם בתור איש מרקטינג היה לי ברור שצריך להתנהל פה כמו שמתנהלים בהיי-טק, עם עמודי נחיתה וכו'

אליהו דובקין:  זה עלה לאוויר ושם יש הרבה חומרים, קישור לטלגרם, ועובדים כל הזמן לפתח את הדבר הזה

אליהו דובקין:       הקמנו את הקבוצה של "לוחמי רשת", 5,000 אנשים בפייסבוק, שעושים ספציפית הסברה לקהל מאוד-מאוד מסוים, בפוסטים, בטוויטר של אנשים שמתנגדים לנו, כדי שאותו אזרח טורקי שצורך אך ורק מדיה ממסדית בטורקיה למשל, אותו אחד שלא מבין בכלל מה קרה בעוטף עזה, ייחשף למה שקרה בעוטף עזה, כי אדם שיראה את הדברים האלה, הלא מצונזרים, יהיה בן אדם שונה והוא לא יוכל להמשיך לתמוך במה שעושה חמאס

אליהו דובקין:  זה ארכיון דיגיטלי  מטורף, זה נכס אסטרטגי

אליהו דובקין:       כתוצאה מזה פיתחנו גם כלי של fight hamas

אליהו דובקין: co

אליהו דובקין: il   שמטרתו לעזור להפיץ את הדבר הזה בצורה הרבה יותר יעילה

אלעזר שטרן: אתם יכולים לציין כניסות לתוך האתרים האלה?     

אליהו דובקין: hamas is isis

אליהו דובקין: co  - יש כבר יותר מ-70,000 כניסות

אליהו דובקין:  זה אתר שקיים באוויר מ-12 באוקטובר

אליהו דובקין:  בקבוצת הטלגרם יש 12,500 אנשים והיא גדלה כל הזמן

אליהו דובקין:  כל הדברים האלה הם בעלייה מטאורית

אליהו דובקין:  מה שחשוב כאן זה לא רק המספר, אלא זה שאנחנו מנסים לוודא שלכל פוסט, כל טוויט, יש שם תגובה ישראלית, וזה גם בפוסטים שהם נגד

אליהו דובקין:  אנחנו מחפשים השטגים כמו free gaza, free Palestine  ואנחנו מוודאים שלפחות הפוסטים הגדולים אינם נשארים בלי מענה של הסברה ישראלית

אליהו דובקין:  כמובן שעל הקטנים אנחנו בכלל לא מסתכלים כי אנחנו לא רוצים להגדיל את התפוצה שלהם, אבל אלה שיש להם כבר 100,000 צפיות והמון תגובות מהצד השני, אסור לנו להשאיר אותם ריקים בלי הסברה ישראלית

זאב אלקין: במה לדעתכם מוסדות המדינה שעוסקים בהסברה יכולים לעזור לכם?      

צבי רנר: אני חושב שהאפקט הוא מדהים כי העסק הזה נעשה בלי משאבים

צבי רנר:  זה התחיל עם שני אנשים לפני כמה ימים ולכאן הגענו

צבי רנר:  אני חושב שאנחנו צריכים להסתכל על זה כעל מודל – זה מודל שאם המדינה נעמדת מאחוריו, זה יכול להגיע לסדרי גודל אחרים לגמרי ולהשפיע

זאב אלקין: מה היית רוצה מהמדינה שתעשה?     

צבי רנר: שלושה דברים: הייתי רוצה להיות מתואם עם איזשהו מערך הסברה יותר רחב שמנהל את הדברים, להיות זרוע שזה הסברה דיגיטלית, הסברה ברשתות; הייתי רוצה את הקול של המדינה – אנחנו הגענו ל-5,000 איש בכמה ימים, אבל אם המדינה תעמוד מאחורינו ביכולת לשים את זה בפרונט, יהיו לנו מאות אנשים

צבי רנר:  אולי הדיון הזה הוא התחלה, כי אנחנו אנשים של מרקטינג ותכף תראו את השיחה הזאת ברשתות

צבי רנר:  אם המדינה תיתן לנו קול, אנחנו נגיע למאות אלפים; וכן, גם תקציב יכול לעזור פה

צבי רנר:  לא מדובר בתקציבים גדולים

צבי רנר:  הגענו למה שהגענו באפס תקציבים, אבל עם מעט תקציבים אפשר להגיע לאפקט מטורף

צבי רנר:  זה מודל שאפשר להגיע איתו רחוק מאוד

זאב אלקין: תקציבים באיזה סדר גודל?     

אליהו דובקין: למה שהגענו עכשיו הגענו ב-200 שקלים והרבה זמן

אליהו דובקין:  כמה אלפי דולרים פה יכולים לעשות פלאים

אליהו דובקין:  אנחנו מדברים על תקציבים קטנים, לוחמת גרילה כמו שיודעים לעשות את זה בהיי-טק, ולהגיע רחוק

צבי רנר: זה אלי

צבי רנר:  אני חושב שאנחנו צריכים תקציבים של מאות אלפי דולרים, הוא פשוט איש צנוע

צבי רנר:  את התוצאה אנחנו נוכל למדוד, ואנחנו מודדים

צבי רנר:  אנחנו נשים משהו במיכל הדלק של המכונה הזאת ונמדוד את התוצאה

צבי רנר:  לאט-לאט אפשר להעלות את התשומות בתוך הדבר הזה כדי לקבל תוצאות יותר גדולות

צבי רנר:  העסק מדיד ולכן אפשר לנהל אותו כמו שמנהלים חברת היי-טק

חנוך דב מילביצקי: כשאתה אומר שזה מדיד, את מה אתה מודד?     

אליהו דובקין: אפשר למדוד כמה דברים

אליהו דובקין:  הדבר הראשון שאפשר למדוד זה כמות האנשים החדשים שנחשפים לתכנים האלה באתר

אליהו דובקין:  זה המדד הכי מיידי; המדד השני שאפשר למדוד זה כמות האנשים שיש בקבוצת הטלגרם שנחשפים כל הזמן לדברים האלה; אפשר לספור את כמות האזכורים שלנו בטוויטר, בהאשטאגים, את האתר עצמו

צבי רנר: זה ספציפית הפעילות שקורית עכשיו ב"לוחמי רשת"

צבי רנר:  כשאני מדבר על KPI, אני מדבר על זה ברמה יותר גבוהה

צבי רנר:  אני מדבר על הרעיון שאנחנו יכולים לנטר רשתות

צבי רנר:  יש חברות ישראליות, אגב המובילות בעולם, שמנטרות רשתות

צבי רנר:  אנחנו יכולים לדעת מי אומר, כמה, מי בעדנו ומי נגדנו, באיזה מדינה בעולם, ולשם אנחנו הולכים

צבי רנר:  בסופו של דבר נמדוד דברים, כמו כמה אנשים תומכים וכמה אנשים מתנגדים, כמה פוסטים נגדנו וכמה בעדנו, כמה עשו לייק

חנוך דב מילביצקי: ואת זה אפשר לדעת היום?     

צבי רנר: חד-משמעית, אין לך מושג כמה אפשר לדעת

זאב אלקין: הרשת מאוד מדידה

צבי רנר: החברות המובילות בעולם של ניטור רשתות – קוקה קולה למשל, אם אתה תכתוב משהו רע על קוקה קולה, אולי תצדק, אבל משהו יקפוץ באיזשהו מקום ב-headquarters ומי שיושב על התוכנה הזאת זו חברה ישראלית

זאב אלקין: תודה רבה

עדו הר טוב: אני מנכ"ל קבוצת גיתם ואחד הבעלים שלה

עדו הר טוב:  קבוצת גיתם היא אחת  משתי קבוצות התקשורת הגדולות  בישראל

עדו הר טוב:   24 שעות אחרי הלחימה הקמנו שתי יכולות: האחת לאיתור חטופים באמצעות חברת סייבר שאנחנו שולטים בה והיא נמסרה עכשיו לכוחות הביטחון

עדו הר טוב:  למעשה החמ"ל שעובד מתוך גיתם נמסר לכוחות הביטחון אחרי הרבה מאוד איתורים; הדבר השני, ברגע שהצלחנו לשאוב באמצעות סייבר סרטונים מהרשת של החמאס וכו', הבנו שיש לנו חומר הסברתי מטורף

עדו הר טוב:  הקמנו חמ"ל – להערכתי, אולי חוץ מדובר צה"ל, הגדול ביותר בישראל – של 200 איש, כולם בהתנדבות

עדו הר טוב:  מדובר באנשי קריאטיב, אנשי עריכה, במאים, אסטרטגים, אנשי דיגיטל, והתחלנו לייצר

עדו הר טוב:  אנחנו מסתכלים רק על העולם והתחלנו לייצר בין 40 ל-50 סרטים ביום

עדו הר טוב:  כדי שיהיה לכם benchmark , משרד גדול כמו גיתם מייצר בשגרה ארבעה ביום

עדו הר טוב:       אם אני עושה אגריגציה של הצפיות, יש לנו עשרות מיליוני צפיות

עדו הר טוב:  זה אירוע משמעותי

עדו הר טוב:  מהר מאוד שמענו עלינו כל גופי הביטחון וההסברה, הגיעו לתוך החמ"ל וחברו אלינו, באהבה מאוד גדולה, גם משרד החוץ וגם כל שלושת גופי הביטחון

עדו הר טוב:       יש ארבעה פערים שהמדינה חייבת לדעת ולטפל ב-ASP, כי אם זה לא ייפתר בתוך כמה ימים נהיה בבעיה מאוד-מאוד גדולה: פער ראשון – כל החמ"לים שהוקמו הם בהתנדבות

עדו הר טוב:  השבוע כבר התכווצנו ב-40%, כי אנשים צריכים להביא לחם הביתה

עדו הר טוב:  אני רוצה שתבינו שאני מדמה מהכיס שלי בין 100 ל-150 אלף דולר בשבוע, כי עכשיו אני ציוני

עדו הר טוב:  כמה אני אוכל להמשיך את זה? מעט מאוד זמן

עדו הר טוב:  מילא אני, אבל העובדים שלי שמתנדבים, צריכים להביא כסף הביתה

עדו הר טוב:  כבר התכווצנו ב-40% ואם החמ"לים לא יקבלו תמיכה מיידית להערכתי כבר ביום ראשון תהיה התכווצות נוספת של עוד 50-40 אחוז והיכולת הזאת של מדינת ישראל תיעלם

עדו הר טוב:  היכולת הזאת היא דרמטית כי אנחנו יכולים לעשות דברים שהמדינה לא יכולה לעשות, גם ברמה של מה היא אומרת ואיך היא אומרת וגם ברמה של המהירות, כי המדינה צריכה להיות הרבה יותר אמינה, הרבה יותר סולידית

עדו הר טוב:  אנחנו יכולים להיות הזרוע המשמעותית של המדינה בהסברה, וזה כיפת ברזל למדינה;     פער שני – distribution, הפצה

עדו הר טוב:  החמאס, הערבים וקטאר השקיעו המון-המון שנים ביכולות הפצה

עדו הר טוב:  לנו אין את היכולת

עדו הר טוב:  אנחנו הוקמנו ב-8 באוקטובר תוך כדי תנועה

עדו הר טוב:  יכולות ההפצה שלהם ברשתות החברתיות היא לאין שיעור, במכפלות של עשרות מונים, יותר טובות משל הישראלים

עדו הר טוב:  בהקשר הזה אנחנו באמת דוד מול גולית

עדו הר טוב:  כלומר, הסכומים שמושקעים ברשת מהצד השני והיכולות והבוטים וכו', זה פי 50 ופי 100, זה לא פי שניים

עדו הר טוב:  אתם צריכים להבין באיזה זירה אנחנו  נמצאים;     הפער השלישי – היכולת שלנו להתגבר על רגולציה

עדו הר טוב:  הרשתות החברתיות והאתרים זורקות אלגוריתם של הפייסבוק והמטא והם זורקים 90% מחומרי ההסברה

עדו הר טוב:  אנשים שולחים סרטים, אף אחד לא יודע מה הולך ומה לא הולך

עדו הר טוב:  מה כן למדנו, האלגוריתם זורק סרטים פוליטיים או סרטי זוועות, אנחנו מייצרים המון, רק ששום דבר לא קורה

עדו הר טוב:  סליחה על הביטוי, זה חארטה

עדו הר טוב:  למדנו שמה שכן עובד זה שימוש במסבירנים, במשפיענים ובסרטים של רגש

עדו הר טוב:  לדוגמה, סרט אחד, תוך ארבעה ימים, באמצעות שחקנים אמריקאית, הביא 15 מיליון צפיות

עדו הר טוב:  תבינו את הממדים שאנחנו  מתעסקים בהם, אנחנו רוצים ללכת על כל המגרש

עדו הר טוב:       כדי לעשות את זה להערכתי צריך להשתלט על המדיה המסורתית, במיוחד האמריקאית

עדו הר טוב:  יש לנו את הדרכים, אני לא חושב שבדיון כזה רחב אני אוכל להסביר איך

עדו הר טוב:  יש לנו את הרעיונות איך להשתלט על המדיה המסורתית, עד שיזרקו אותנו

עדו הר טוב:  זו מלחמה, זה להתנפץ על הקיר

עדו הר טוב:       הפער הכי משמעותית זה שתוך כדי תנועה אנחנו לומדים מה צריך לעשות

עדו הר טוב:  כלומר, אני – בתור אסטרטג תקשורתי – ראיתי hamas is isis, אמרתי אוקיי ואני הולך עם כל הכוח של גיתם

עדו הר טוב:  אבל עד שזה קרה, לקח זמן

עדו הר טוב:  אין לי טענות, תוך כדי מלחמה כולם מותקפים, ואני מבין את המצב, אבל אנחנו פצצת אטום שלכם, תשתמשו בה

עדו הר טוב:  אנחנו עושים הכול באהבה ובהתנדבות

זאב אלקין: מה רמת הקשר שלך לגופי המדינה?     

עידו הר טוב: היום היא הרבה יותר גבוהה, אבל זה לקח זמן

עידו הר טוב:  אני קמתי בבוקר והחלטתי שאני מתפוצץ, אבל לקח המון-המון זמן עד שכולם התחילו, עד שהבנתי זמן מה רוצים ממנו

עידו הר טוב:  דובר צה"ל תפקד הרבה יותר מהר

עידו הר טוב:  אני מבין, גם הם במלחמה, גם עליהם נפלה פצצת אטום

עידו הר טוב:  הייתי בממשלה, אני יודע איך הדברים פועלים, זה לא כמו גוף עסקי

עידו הר טוב:  אצלי אני קובע משהו וזה קורה בעוד דקה

עידו הר טוב:  אני לא שואל ולא  מעביר אישורים

עידו הר טוב:  יש אנשים טובים מאוד בממשלה, מקצועיים מאוד, שחיים תחת גלגלי הבירוקרטיה, אבל אנחנו במלחמה ובמלחמה אין בירוקרטיה

עידו הר טוב:  זה או שאנחנו נלחמים או שאתם אומרים לנו לשבת בעמדת תצפית

עמרי מרכוס: אני מנהל את הקריאטיב של גיתם ביחד עם איל סעדה

עמרי מרכוס:  אני לא חושב שכבר חודש ישנתי לילה שלם

עמרי מרכוס:  כמו שציין עידו, הסרטון שעשינו באחד מהימים הראשונים של מים ביאליק עבר את ה-15 מיליון צפיות

עמרי מרכוס:  אני חושב שמה שנחמד ב-15 מיליון צפיות זה שהן לא היו לקהל הבית שלנו

עמרי מרכוס:  ממה שהצלחנו לזהות, גם מאיך שהסרט התגלגל, זה שהם לא היו של ישראלים ואפילו לא בהכרח יהודים

עמרי מרכוס:  השתמשנו בטכניקות של בינה מלאכותית לדובב אותו להרבה מאוד שפות

עמרי מרכוס:  הגענו למספרים מאוד-מאוד גבוהים ואנחנו יודעים שהמסר גם הוטמע

עמרי מרכוס:  השחקנים הקריאה הודעות אחרונות של ניצולים

עמרי מרכוס:  אחריה הבאנו עוד כוכבים הוליוודיים שגם הם עשו את זה

עמרי מרכוס:  אגב, אין פה סודות

עמרי מרכוס:  אני שמח מאוד לחלוק את כל הדברים שלנו עם כל שאר החמ"לים, כדי שכולנו נעשה את זה, כי כולנו למען אותה מטרה, על אותו חוד חנית

עמרי מרכוס:  כאמור, אחריה הגיעו עוד כוכבים הוליוודיים ששמים את זה ברשת החברתית שלהם

עמרי מרכוס:  בכל אנחנו עוברים את צינור הבקבוק הזה של הרשתות החברתיות

עמרי מרכוס:      בחמ"ל של גיתם חילקנו את העולם ל-40 תחומים גיאוגרפיים

עמרי מרכוס:  תיעדנו חלק מהם על אחרים

עמרי מרכוס:  יש לנו גם 12 קהילות ספציפיות שגילינו שהמסרים שלנו עוברים בהם טוב יותר, למשל קהילת הלהט"ב

עמרי מרכוס:  קהילת הלה"טבים הם לא היעד הסופי מבחינתנו למסר, אלא רק hub שמפיץ את המסרים שלנו בצורה מאוד טובה

עמרי מרכוס:  גם הכמויות שאנחנו עושים נותנות לנו אינדיקציה לגבי מה תופס יותר ומה תופס פחות

זאב אלקין: הקהילות האלה בישראל או בחו"ל?     

עמרי מרכוס: ישראל לא עובדת איתנו בכלל

עמרי מרכוס:  מבחינתנו ישראל יכולה להיות  hub להפעלה

עמרי מרכוס:  החיילים שלנו מפיצים את הדברים ברשת, אבל הם לא היעד הסופי, גם לא קהילות יהודיות בעולם

עמרי מרכוס:  יש לנו סדרי עדיפויות, אבל בסך הכול מבחינתנו ישראלים ויהודים הם תחנת ביניים וגופי הפצה יותר מאשר כל דבר אחר

אלעזר שטרן: גם בערבית?     

עידו הר טוב: הכול

עידו הר טוב:  יש לנו מכונות AI, אפילו עשינו סרטים בווייטנאמית

עידו הר טוב:  אנחנו עושים סרט אחד, מעבירים אותו למכונת AI, כי יש לנו את הטכנולוגיה, בכל שפה

עידו הר טוב:  למעשה אתה רואה שחקנית הוליוודית מדברת, גם עם תנועות הפה, בערבית

עידו הר טוב:  זה לא מודבק כמו ב-RTL של פעם

עידו הר טוב:  אין לנו בעיה לעשות את זה בכל שפה

עידו הר טוב:  אם יגידו לנו לעשות במנדרינית, נעשה במנדרינית

עידו הר טוב:  אנחנו יכולים לעשות ב-no time, בכל שפה, לכל מטרה, לכל קהל

זאב אלקין: כל שפה וכל תרבות זה גיבורים שלה ומנטליות שלה

עמרי מרכוס: לגמרי

עמרי מרכוס:  אני מגיע מתחום של קמפיינים בין-לאומיים, ברור לחלוטין שהנרטיב שאתה מספר בניו-יורק איננו הנרטיב שאנחנו רוצים לספר למפרציות ואפילו לא הנרטיב שאנחנו רוצים לספר במונטנה, כי בין ניו יורק למונטנה יש הבדלים במסר

עמרי מרכוס:  לערבים ספציפית – אנחנו עובדים על קמפיין, שחלק מהתוצרים שלו כבר יצאו, שנקרא "זה לא האסלאם שלי", שעושה הפרדה בין חלקי האסלאם השונים

זאב אלקין: כלומר שאתם עוסקים גם בקמפיינים ממוקדים לאוכלוסייה הערבית

עידו הר טוב: אנחנו עושים הכול, אבל יש לנו פער עצום בהפצה

עידו הר טוב:  Destitution זה אלמנט של שלושה דברים: רגולציה ולהתגבר עליה

עידו הר טוב:  את זה פתרנו, אנחנו יכולים להראות לכם את זה בצוות מצומצם, כי אלה דברים מורכבים ומתוחכמים מאוד; כסף – אין לנו כסף להפצה

עידו הר טוב:  ממולנו משקיעים פי 100

עידו הר טוב:  זה לא פי שניים, זה פי 100

עידו הר טוב:  הם משקיעים עשרות  מיליוני דולרים בשבוע וכל מה שעשינו – 70 מיליון צפיות – בלי שקל

עידו הר טוב:  זה בגלל התחכום הישראלי

עידו הר טוב:  כדי לעשות קמפיין אפקטיבי ברשתות חברתיות רק בעיר ניו יורק למשל, אתה צריך מיליון דולר לשבוע

עידו הר טוב:  הם משחקים את המשחק הזה

עידו הר טוב:  החמאס, מאחוריהם הקטארים, יש להם אין-סוף כסף

עידו הר טוב:  אנחנו אורגני, זה לא יחזיק הרבה זמן

עידו הר טוב:  אם מותר לי לייעץ לכם, צריך להקדיש תקציב - - -      

זאב אלקין: בשביל זה הזמנו אותך, שתייעץ לנו

עידו הר טוב: קטונתי

עידו הר טוב:  צריך להקדיש תקציב משמעותי

עידו הר טוב:  אני גם לוחם לשעבר, אני מבין מה זה להילחם, אבל המלחמה פה היא לא פחות חשובה, כי היא נותנת את האוויר ללוחמים שלנו בתוך עזה, אחרת יעצרו אותנו

עידו הר טוב:  אם מדינת ישראל לא תשקיע תקציב דרמטי – אני מדבר על עשרות רבות של מיליוני שקלים – שתחלק לכולם, לפי קריטריונים, אבל לא שעכשיו זה יעבור לאגף תקציבים שיעביר לאגף זה ואחר ובינתיים המלחמה תיגמר

עידו הר טוב:  אם לא תקיים את החמ"לים של כולם פה, שכולם מדממים – אני פשוט גדול ומדמם יותר – ולא תעביר תקציב שנוכל להחזיק את האנשים, כי אחרי חודש הם כבר לא יכולים להתפרנס וגם אנחנו לא

עידו הר טוב:  דבר שני, אם לא תעבירו תקציבים להפצה ותיתנו לנו את היכולת לפעול – גם לעצום עין, כמו שנותנים לסיירת לפעול, לפעמים לא לפי כל החוקים – אנחנו נפסיד

עידו הר טוב:  אנחנו יכולים לעשות דברים שהמדינה לא יכולה לעשות

זאב אלקין: תודה רבה

זאב אלקין:  ליאור וינטרוב, בבקשה

ליאור וינטרוב: אני הייתי דובר שגרירות ישראל בהודו, שירתי בוושינגטון כדובר ורמ"ט ואחר כך הובלתי ארגוני הסברה, חלק מהם אמריקאים, בתחום התקשורת והדיגיטל, כך שיש לי איזה פרספקטיבה של 15 שנים על הסיפור הזה

ליאור וינטרוב:  היום אני מנכ"ל של Voice of Israel שעוסק במלחמה בדה-לגיטימציה בשותפות עם משרד התפוצות

ליאור וינטרוב:       אני רוצה להתחבר למה שאמר עידו הר טוב

ליאור וינטרוב:  הנושא של הסברה הוא נושא של ביטחון לאומי, ואם זה נושא של ביטחון לאומי הוא צריך תשומת לב ומשאבים של ביטחון לאומי

ליאור וינטרוב:  אי אפשר להתייחס אליו כלאחר יד ובסכומים קטנים

ליאור וינטרוב:  אנחנו מפסידים את המלחמה כבר שנים – מפסידים קהלים, מפסידים בטכנולוגיה

ליאור וינטרוב:  איפה שמסתכלים, רק מפסידים

ליאור וינטרוב:  אנחנו כמו קבוצת כדורסל שרצה על המגרש, לא יודעים כמה-כמה, לא יודעים כמה זמן נשאר על השעון ולא יודעים מי  משחק איתנו ומי נגדנו

ליאור וינטרוב:  פה לא צריך הרבה טכנולוגיה, אלה דברים שקיימים בחוץ וצריך להשתמש בהם

ליאור וינטרוב:  לדוגמה, יש פה הרבה יוזמות מדהימות, חלקן טובות, חלקן בינוניות, חלקן מעולות

ליאור וינטרוב:  סביר להניח שרובן נעצרו בתחומי מדינת ישראל

ליאור וינטרוב:  המשמעות היא – אם תדמו את זה לעולם הלחימה – שכל מה שירינו נופל בתוך שטח ישראל, לא מגיע החוצה

ליאור וינטרוב:  אנחנו מסתכלים ושואלים למה אנחנו לא מנצחים, זה כי אנחנו לא מודדים, כי אין לנו יכולת להסתכל על זה בכלל

ליאור וינטרוב:  גם  מה שתואר פה מבחינת סכומים ומספרים, זה טיפה בדלי, אנחנו מדברים על שוק של מיליארדים של צפיות והשפעות ותת-קבוצות

ליאור וינטרוב:       המדינה, כמיטב יכולתה, עושה דברים מופלאים

ליאור וינטרוב:  נמצא פה ניצן חן שלקח מאות עיתונאים לכפר עזה; ליאור חייט ממשרד החוץ שאי אפשר לפתוח טלוויזיה בחו"ל בלי לראות אותו; החברים ממשרד התפוצות, רון ברומר ואבי כהן

ליאור וינטרוב:  כולם עושים עבודה נפלאה, אבל זה לא אתגר לממשלה

ליאור וינטרוב:  בעולם רשתי, טכנולוגי, מהיר, הממשלה צריכה לדעת שהיא צריכה לשחרר

ליאור וינטרוב:  אגב, מי שרוצה, יש הרבה חומר בעניין – דיפלומטיית גרילה זה דבר שכבר מוכר

ליאור וינטרוב:  אזרחים קמו על הרגליים ועושים דברים מדהימים, עכשיו אנחנו צריכים לתת להם לעבוד, לראות מי עושה עבודה טובה תוך כדי תנועה ולהמשיך להשקיע בו, מי שלא עושה עבודה טובה – נפסיק לתמוך בו

ליאור וינטרוב:  ברגע זה אנחנו צריכים להתנהל, פשוט לדחוף כסף החוצה

ליאור וינטרוב:  זה מה שהמדינה צריכה לעשות

ליאור וינטרוב:       בגדול, כשמתסכלים על האתגר היותר גדול, הפערים: כסף – תחשבו על אל-ג'זירה, לבד זה מכונה של מיליארדים, ואני לא מדבר על כמה כסף שמושקע בקמפוסים

ליאור וינטרוב:  בזמן ממשל טראמפ מצאו ששכחו לדווח על 6

ליאור וינטרוב: 1 מיליארד דולר שקיבלו מקטאר, מאיחוד האמירויות, מסעודיה, מסין

ליאור וינטרוב:  שכחו לדווח, זה לא הכסף הרשמי, ואז אנחנו קמים בבוקר ושואלים מה קורה באוניברסיטאות;      צריך להשקיע בטכנולוגיה שקיימת ולחבר אותה למאמצים

ליאור וינטרוב:  זה לא הגיוני שהסטארט-אפ ניישן עובד, מנגישה מאמצים וטכנולוגיה לברנדים הכי חזקים בעולם ואנחנו  לא משתמשים בזה לטובתנו;      אנחנו צריכים שהמאמץ יהיה קבוע, צריכים להתבסס על בדיקה של massaging  על קהלים, כדי להבין שמה שאנחנו עושים פוגע ולא נתקע אצלנו

ליאור וינטרוב:  זה אולי נותן לנו תחושה טובה שמקבלים סרטון ועוד סרטון, אבל זה מגיע אלינו, אבל לא מגיע למישהו באוקלהומה או בניו יורק? זה מה שאנחנו צריכים למדוד;      אני מציע להפסיק את המונח הפצה, distribution, ולהתחיל לדבר במונחים של השפעה

ליאור וינטרוב:  מה שמשפיע – צריך להשתמש בו

ליאור וינטרוב:  להפיץ לבד לא עוזר

ליאור וינטרוב:  תחשבו כמה אתם קיבלתם בוואטסאפים ומה השפיע עליכם ומה פתחתם ומה לא

ליאור וינטרוב:  מה שמשפיע – להמשיך איתו; מה שלא משפיע – להפסיק

ליאור וינטרוב:       בנקודת הזמן הנוכחית אני מצטרף לדברים לגבי החמ"לים ויוזמות אחרות

ליאור וינטרוב:  אני חושב שאנחנו רק התחלנו בתהליך של הכרסום בלגיטימציה שלנו

ליאור וינטרוב:  לצערנו הרב, התמונות הנוראיות יצרו לנו איזשהו מסד של סימפטיה ואהדה, אבל זה נגמר

ליאור וינטרוב:  בדיקות שנעשו בימים האחרונים על-ידי גורמים בלתי תלויים מצאו שהמונח hamas isis לא עובד

ליאור וינטרוב:  זה המסר הכי חלש של ישראל כרגע בחוץ

ליאור וינטרוב:  כרגע קהלי צעירים באמריקה – לטינו ואפרו אמריקאים – לא מאמינים ש-1,400 ישראלים נרצחו, הם לא מאמינים שיש 230 ישראלים חטופים, אבל הם כן מאמינים שישראל הפציצה בית חולים

ליאור וינטרוב:  זה העולם שלנו

ליאור וינטרוב:  אני מאמין שאפשר לשנות את זה, אפשר לנצח, אני חושב שאין לנו ברירה

זאב אלקין: תודה רבה

אלעזר שטרן: אפשר שתהיה התייחסות ביניים של הגופים כדי שגם החבר'ה שמתייחסים אחר כך ידעו למה לכוון

זאב אלקין: נשמע עוד כמה גופים ואז נשמע התייחסות מרוכזת

זאב אלקין:  אלה קינן, בזום, בבקשה

אלה קינן: אני אספר קצת על הפעילות שלנו, שגם היא התחילה 24 שעות אחרי הטבח התחיל

אלה קינן:  אני, במקצוע שלי, מתעסקת כבר שמונה שנים בשיווק בדיגיטל ועוסקת גם בעוד תחום שיש לי בו הרבה עוקבים, לפחות 40% מהם מחו"ל ולכן יש לי חשיפה די טובה גם לקהלים באירופה ובארצות הברית

אלה קינן:  ב-24 שעות שאחרי רתמתי את הערוץ שלי כדי להתחיל להפיץ מסרים ולראות איזה דברים עובדים יותר

אלה קינן:  כרגע אנחנו במצב שרק מהחשבון שלי – ובהמשך אני אסביר גם איך שכפלנו את זה  ועשינו מזה skill – הגענו לקצת יותר מ-80 מיליון צפיות בתוכן, וזה רק בחשבון שלי מאז 8 באוקטובר עד אתמול

אלה קינן:  המטרה שלנו הייתה גם לעבור את תיבת התהודה וגם להסביר לאנשים איך הם יכולים לעשות את זה בעצמם בלי שיש להם עוקבים, מבלי שהם צריכים להתעסק בתכנים או לחשוב יותר מדיי

אלה קינן:  הצלחנו, באמצעות הסבר של הנרטיב, המסר, איך עושים דברים, מה הערך של כל דבר שהם עושים והפעילות ברשת יכול לתרום לוויראליות של המסרים שאנחנו מחדירים

אלה קינן:  אכן גייסנו אחרינו עשרות אלפי אנשים שפועלים איתנו היום ועוזרים לנו בשלוש פלטפורמות מרכזיות: טוויטר, אינסטגרם וטיקטוק, שהן היום גם הזירות המרכזיות של הסברה ברשתות החברתיות בהשוואה לזירות אחרות שהן פחות חשובות או שהזירה המרכזית של ההסברה פחות קורית בהן

אלה קינן:       דברים שעשינו והם טיפה שונים – קודם כול, אנחנו עובדים עם עשרות אלפי אנשים

אלה קינן:  אולי יותר, אני יודע בטוח על עשרות אלפי אנשים

אלה קינן:  האנשים האלה עוזרים לנו להגיע לוויראליות; דבר שני, יש לנו את היכולת לחצות את האקו בתיבת התהודה

אלה קינן:  ממש, סוג של הבנו את השיטה או איך זה עובד, לפחות באינסטגרם ובטוויטר, ומה אנחנו צריכים לעשות כדי לחצות את זה

אלה קינן:  אנחנו מקבלים את הפידבק הזה גם מאנשים בחו"ל שגם עוזרים לנו ויוצרים איתנו קשר ורואים אם המסרים שאנחנו מחדירים הם יהיו trending, למשל בטוויטר בארצות הברית או ברומא או בפולין או בגרמניה, כי מה שכתוב לי כשאני פותחת את האפליקציות לא בהכרח אומר שזה מגיע לאנשים בחו"ל

אלה קינן:       אני חושבת שמה שמעניין פה – וראינו שעובד משמעותי – ואולי אני אגיד משהו שונה

אלה קינן:  אני לא אומרת שלא צריך את תמיכת המדינה, אני מאוד מתחברת לדברים שנאמרו כאן בהקשר הכספי, אבל אני רוצה למקד ולומר שאנחנו מדינה ונלחמים מול ארגון טרור שעבד לפחות 15 שנים כדי למצב את עצמו כארגון לוחמי חופש

אלה קינן:  למדינה, עם הכלים שלה, אין יכולת להתמודד עם הדבר הזה

אלה קינן:  הם מיתגו את עצמם כמשהו מגניב, שאנשים צעירים רוצים להיות חלק ממנו

אלה קינן:  לכן אני לא חושבת שלמדינה יש את הכלים, עם המגבלות שלה ועם המורכבויות שהיא מביאה איתה, לנהל את המאבק הזה

אלה קינן:  המאבק הזה חייב להיעשות רק ברמת ההתארגנות האזרחית

אלה קינן:       דבר נוסף, רוב החומרים שיוצאים מתוך ישראל, בין אם זה באופן רשמי ובין אם זה בהתארגנויות האזרחיות, שהם חוסר הבנה של הקהל בחוץ, זה המקצועיות שלנו

אלה קינן:  הפלסטינים מעלים תוכן מאוד ערוך לא מקצועית, מצולם מהטלפון, הוא מאוד אותנטי, הוא מדבר המון על רגש, הוא פונה לחוש הצדק, ואילו אנחנו מעלים סרטונים שנראים כמו טריילרים של סרטי קולנוע, עם כתוביות יפות ומוזיקה דרמטית

אלה קינן:  הדבר הזה פחות מתחבר לרגש ופחות מתחבר לחוש הצדק, בטח של קהל שהוא במערב אירופה ובצפון אמריקה

אלה קינן:  כרגע אני לא מדברת על קהלים ערבים או קהלים דוברי רוסית שהמסרים אצלם הם מסרים שונים

אלה קינן:  לכן סתם לתרגם אותם, אני לא חושבת שזה רלוונטי כי התרבות שונה והיא שמה דגש על דברים שונים

אלה קינן:  הדברים שאנחנו מתעסקים בהם הם דברים הרבה יותר אותנטיים, בכוונה הם לא כאלה מקצועיים

אלה קינן:  זה לא כי אנחנו לא יודעים לעשות את זה, אלא כי אנחנו לא רוצים להיראות אל מול האנשים האלה כמו איזה חברת פרסום סופר-מוצלחת, כי זה בדיוק הסיפור של דוד מול גולית ואני בכלל לא רוצה שזה יהיה הנרטיב שלי

אלה קינן:  אני רוצה שזה יהיה אזרחים מול אזרחים, סבל שלנו הוא לא פחות מהסבל שלהם, כי כרגע יש בנו משהו – וזה גם פידבק שאנחנו מקבלים מחו"ל – שמאוד מייצר חוסר אנושיות

אלה קינן:       אלה הדברים שאנחנו עושים בעזרת עשרות אלפי אנשים

אלה קינן:  המטרה שלנו – אין לי השפעה מדינית או צבאית, אבל כאזרחית, ובהתארגנות של עשרות אלפים ויותר ובשיתופי פעולה, אני חושבת שאנחנו יכולים לפגוע משמעותית במותג הזה שעבדו עליו כל כך קשה Free Palestine , שתחת המותג הזה אפשר לרצוח ולאנוס ולחטוף ועדיין להיות מגניב ושיפגינו עבורך באוניברסיטאות

אלה קינן:  אנחנו עוסקים הרבה ברדיפה של אנשים שמצולמים בהפגנות האלה, תולשים שלטים ברחוב בערים מסביב לעולם, עזרה בזיהוי שלהם ופנייה למעסיקים כדי שייקחו אחריות על הסיפור הזה ויבינו שהטענות שלהם, שהן אנטי-ישראל, הן שקר

אלה קינן:  מי שפוגע ביהודים בחו"ל, מי שמאיים על חיים של יהודים בחו"ל הוא אנטישמי

אלה קינן:  אנחנו גם שוברים את הקטע הזה שהם אומרים "אנחנו לא אנטי-יהודים, אנחנו אנטי-ישראלים", שזה כמובן שקר גדול

זאב אלקין: מה היית מצפה ממוסדות המדינה, דווקא לאור העובדה שאמרת שאת רוצה שתהיה פחות טביעת אצבע של המדינה בצורה ברורה? מה כן היית מצפה שיקרה שלא קורה כרגע, אם בכלל?     

אלה קינן: אני חושבת שאני אצטרף למי שדיברו לפניי בהקשר של תמיכה כלכלית, אבל בלי שנצטרך להיות מחויבים

אלה קינן:  לי יש את הלוקסוס כאזרחית להגיד דברים שלמדינה אין

זאב אלקין: אחד מחברי הכנסת שיושב לידי ניסח לי פה בשקט: תנו כסף, אל תפריעו

זאב אלקין:  אני חושב שזה קולע למה שאת אומרת

אלה קינן: כן

אלה קינן:  ועוד דבר שהמדינה כן יכולה לעשות, זה לקחת משלל החמ"לים שעושים את העבודה שלהם תכנים שעבדו – וטוב שאנחנו  משחקים במשחק של כמויות – ולעשות קידום ממומן לתכנים מסוימים שעבדו ואנחנו יודעים שהצליחו ולחצות את תיבת התהודה ולהגיע לקהלים חדשים

אלה קינן:  בסוף זה כסף, אבל אלה שתי הפעולות הקונקרטיות

זאב אלקין: תודה רבה

זאב אלקין:  דלית פוליבה, בבקשה

דלית פוליבה: משומר חומות, ביחד עם אינסה בס הקמנו קבוצה שהיא למעשה חמ"ל שנפתח בכל פעם שיש מבצע צבאי

דלית פוליבה:  אנחנו הקצה של הקצה – זו קבוצת וואטסאפ ודף פייסבוק שיש בו 900 שגרירי הסברה

דלית פוליבה:  אנחנו קוראים לעצמנו "שגרירי האמת"

דלית פוליבה:  אלה 900 אנשים מכל העולם מחוברים, חלקם יש להם ארגון פרו-ישראלי שפועל  אם כדי לאתר ולדווח על מקרים של אנטישמיות בכל העולם, אם זה עזרה הדדית שצריך בחיבורים בין מוסדות כדי להעביר חומרים

דלית פוליבה:  הפעילות שלנו עולה כשיש איזושהי פעולה מבצעית או שיש מלחמה או מבצע צבאי

דלית פוליבה:  במקרים האלה כולם מתחברים יחד

דלית פוליבה:  אצלנו כל שנייה קובעת

דלית פוליבה:  זו קבוצה שאינה צבועה, היא מדווחת מאוסטרליה, ניו זילנד, הוליווד, ואוספת כמה שיותר חומרי הסברה מכל העולם

דלית פוליבה:  אנחנו אלה שמנתבים לכל אלה שדיברו לפניי, אם זה לחמ"ל גיתם או למשרד החוץ וכו'

דלית פוליבה:  אפילו משפט הכי קטן שאנחנו רואים ברשת, הוא עובר  מהקצה למרכז

דלית פוליבה:       כמובן שכולם דיברו על תקציב

דלית פוליבה:  בלי תקציב זה לא יעבוד

דלית פוליבה:  עובדים כל הזמן – לפעמים מעבירים את המשמרת רק כדי שמישהו יישן, אבל הקבוצה פתוחה 24 שעות מ-06:45 בבוקר אותו שבת ועד היום

דלית פוליבה:  אפילו לא הרשיתי לעצמי לעזוב ולנסוע לירושלים כדי שאני לא אפספס איזשהו מידע והוא לא יעבור למקומות הנכונים

דלית פוליבה:  כמובן שהא'-ב' זה תקציב

דלית פוליבה:  בלי מימון איך אפשר לקחת את העוגה ולתת לכל העולם לטעום ממנה

דלית פוליבה:  בלי תקציב זה לא יעבוד

דלית פוליבה:  צריך לומר שכמעט כולנו פרילנסרים, עוסק פטור, לא משרדי פרסום גדולים, וכל אחד משתמש עם הכלי שלו – לינקדין, טוויטר, פייסבוק – לוקחים, עורכים, יוצרים והלאה באוויר

דלית פוליבה:  כל דקה אנחנו מפיצים את החומרים, אין לנו זמן לראות מה המדדים, איפה זה עובד

דלית פוליבה:  פשוט מאוד, אחד מנתב לשני וזאת המלחמה שלנו

דלית פוליבה:       יש לנו הישגים מאוד-מאוד גדולים בתחום של המסיבה, יצרנו כמה סרטונים שמסבירים איך אנחנו מול כל העולם בפסטיבלי המוזיקה למיניהם

דלית פוליבה:  זאת אומרת שאם לנו היה רק את פסטיבל רעים עם כמה אלפירוקדים, אז בבלגיה יש למשל את פסטיבל Tomorrowland ובנבדה יש את ברנינג מן

דלית פוליבה:  לקחנו את הפסטיבלים הגדולים של הרוקדים ויצרנו קמפיין שאומר: תחשבו מה הם בסך הכול רצו לעשות

דלית פוליבה:  הם רקדו ונרצחו

דלית פוליבה:       הקבוצה שלנו יזמה את ה- map 7 שמראה ב-Google Maps את כל הנקודות האדומות של כל הנספים

דלית פוליבה:  מאתמול להיום יש לנו כבר 30,000, אבל אין לנו תקציב לתחזק את זה

זאב אלקין: תודה רבה

זאב אלקין:  אור מוזס, בבקשה

אור מוזס: הקמתי את Israel Story

אור מוזס:  אנחנו קבוצה של יוצאי בוגרי דובר צה"ל שתוך 12 הקמנו את הקבוצה כי הפריע לנו שאין משהו

אור מוזס:  אנחנו מפיצים תוצרים בהתמקדות לקהלי יעד בארצות הברית ואירופה

אור מוזס:  יש לנו אפשרות לתרגם להרבה שפות, אבל בחרנו להתמקד בכמה קהלי יעד מרכזיים

אור מוזס:       הפערים המרכזיים שלנו זה העניין שכולנו מתנדבים, אף גוף לא עומד מאחורינו, וגם העניין שאין לנו איזשהו סיוע משפטי או ליווי למקרים של זכויות יוצרים או צנעת הפרט וכד'

אור מוזס:  אין לנו אפשרות לקבל ייעוץ או שמישהו יעמוד מאחורינו

אור מוזס:  היינו רוצים גם לקבל תמונת מצב לא רק כזאת שאנחנו מלקטים אותה, אלא תמונת מצב במדינות שאנחנו פונים אליהן

אור מוזס:  צריכה להיות גם איזושהי אסטרטגיה, שלא כל ארגון יפעל בצורה אחרת, כי אם נפעל ביחד ולפי אסטרטגיה סדורה אנחנו יכולים להיות מכפיל כוח

זאב אלקין: תודה רבה

זאב אלקין:   עומרי רולס, בבקשה

עומרי רולס: הקמנו את מרכז המודיעין האזרחי

עומרי רולס:  עשינו הרבה דברים מאז שהמלחמה התחילה, בהתחלה דרך משרד התפוצות, כרגע אנחנו בשיתוף עם מערך ההסברה הלאומי

עומרי רולס:  הסבנו שש יכולות טכנולוגיות אדירות משוק ההיי-טק שמטרתן לנטר מידע בהיקפים אדירים, גם של ביג דאטה וגם של AI, ומזה שבועיים מוציאים דוח מודיעיני יומי שמראה מה חושבים עלינו בכל זירה על פי שפות

עומרי רולס:  יש לנו 160 שפות שבהן הדוח הזה מופץ וממשיך להיות מופץ

עומרי רולס:  בשבוע האחרון מפעילים אותנו קבוע גם מערך ההסברה הלאומי, יועץ ראש הממשלה לציר הרוסי, דובר צה"ל הבין-לאומי, שר התפוצות גם הגיש בקשות פרטניות

עומרי רולס:       חשוב לי לומר בהקשר זה שיש יכולות איסוף מידע בלתי רגילות, אבל אם לא תהיה הפעלה נבונה אנחנו נמשיך להפיק דוחות ונהפוך אותם לדוחות דיגיטליים, אבל אם אנחנו יודעים להביא תובנות כמו איך האילוסטרציה של דובר צה"ל על בית החולים בעזה נתפסת בעולם והיא נתפסת אמינה כמו עמדת חמאס – זה אחד הממצאים של הדוח האחרון שלנו מהלילה – העולם פעם אחר פעם ממשיך להציג את העמדות הרשמיות של צה"ל יחד עם העמדות הרשמיות של חמאס ולהגיד: תכריעו אתם

עומרי רולס:  אנחנו מביאים תובנות מעניינות מאוד, אבל לא קורה איתן כלום ברמה הביצועית

עומרי רולס:  למה? כי יש המון-המון גופים והמון מאמצים, אבל אף אחד לא יודע לווסת אותן ימינה או שמאלה ולומר שנתמקד בקהל האיטלקי או בקהל הצפון-אמריקאי

עומרי רולס:  אז נשמח שיכירו

עומרי רולס:       דבר שני, נשמח שהמדינה – ואנחנו אומרים את זה הרבה לכל מי שאנחנו בקשר איתו – תבין שיש לה פה 8200 לפקודתה, אמצעים מודיעיניים אדירים ומישהו צריך לנהל אותם בצורה מאוד-מאוד חכמה

עומרי רולס:  זה לא קרב הסברה, זה קרב תודעה

עומרי רולס:  אנחנו מתמודדים פה מול מעצבי תודעה

עומרי רולס:  מי שמסביר את עצמו מתנצל על מה שהוא עושה, מי שרוצה לעצב דעת קהל של אנשים בחוץ צריך קודם כול להחליט מה היעדים והמטרות שלו

זאב אלקין: תודה רבה

זאב אלקין:  נטע ברסלר, בזום, בבקשה

נטע ברסלר: תודה רבה

נטע ברסלר:  הקמתי יחד עם נדב כץ את ארגון One Millyon Hansd, ארגון התנדבותי שמונה כ-350 מתנדבים שמגיעים פיזית למרכזים שפזורים בכל הארץ בשיתוף רשת המשרדים של Mindspace

נטע ברסלר:  אנחנו מתעסקים אך ורק בהפצה ובהסרה של מסרים, בין אם הם אוהדים או עוינים

נטע ברסלר:  שיתפנו פעולה עם כל מיני ארגונים וחברות היי-טק שמציעות כל מיני שירותים של ניטור ותיוג

נטע ברסלר:  למעשה אנחנו מייצרים איזושהי צומת שמחברת יכולות טכנולוגיות של חברות היי-טק ושל ניטור ותיוג תוכן, בין אם הוא אוהד או עוין, למתנדבים שרוצים לתת מהזמן שלהם ורוצים לתרום להסברה הישראלית, לא ביצירת תכנים ולא בבניית מסרים, אלא בהפצה, מה שנקרא בעבודה שחורה של קליק אחרי קליק

נטע ברסלר:  אנחנו גם תומכים את העבודה הזאת בכל מיני בוטים מאחורי הקלעים

נטע ברסלר:       אני אשמח לומר איך אנחנו חווים את הסיטואציה

נטע ברסלר:  ראשית, אנחנו חייבים להקדים ולהבין שההסברה היא זירה לכל דבר

נטע ברסלר:  ככול שנקדים להבין את זה, אנחנו נתקרב לניצחון כלשהו בזירה הזאת

נטע ברסלר:  "בתחבולות תעשה לך מלחמה" – אחד הדברים שאנחנו מתמקדים בו זה הסברה התקפית

נטע ברסלר:  אני לא יכול לפרט כאן הרבה, אבל אנחנו מנסים לנצל את היתרון המספרי של האויב נגדו

נטע ברסלר:  יש כל מיני דרכים מעניינות לעשות את זה, כל מיני הטעיות מעניינות

נטע ברסלר:  אני חושב שחשוב מאוד להשקיע משאבים בזה

נטע ברסלר:       מבחינת הפערים – אמרו חכמים ממני לפני זה, יש צורך גדול בהשפעה על השיח ברשת

נטע ברסלר:  יש הרבה מדידות, הרבה חיתוכי מצב וזה מעולה ונפלא, אבל בהיעדר מדיניות השפעה ברורה, יהיה קשה מאוד לשנות ולנווט את השיח למקומות שישראל צריכה שהוא יהיה בה

נטע ברסלר:  יש עשרות, אם לא מאות ארגונים וחמ"לים שקמים, כמובן שכל חמ"ל מבורך, אבל יש כפילות ויתירות נוראה

נטע ברסלר:  יש המון זמן ומשאבים שמתבזבזים על עבודה שכבר נעשתה, אנחנו חווים את זה בכל פגישה שאנחנו מקיימים עם ארגונים אחרים

נטע ברסלר:  אם הייתה דרך – ואני מקווה מאוד שהפגישה הזאת היא התחלה של הדרך הזאת – לאחד את הארגונים האלה, לאחד את היוזמות האלה ולייצר איזושהי יוזמה משותפת ולאגם משאבים, זה היה מייעל

נטע ברסלר:  אנחנו רואים למשל שהרבה יוזמות עושות ניטור, הרבה יוזמות עושות הפצה ובאמת חבל על היתירות הזאת

נטע ברסלר:  אומרים שיהודי אחד, שבע דעות, אז אנחנו ממש צריכים צי"ח, אנחנו צריכים שתכוונו אותנו ותגידו לנו

נטע ברסלר:  יש תחושה של היעדר אסטרטגיה

נטע ברסלר:  מצדנו אנחנו יודעים שכל פוסט בכל רשת חברתית שהוא בנרטיב שהוא אנטי-ישראלי, אנחנו מכוונים להסיר אותו

נטע ברסלר:  באסטרטגיה שלנו לא מכוונים ללהוסיף תגובות פרו-ישראליות על פוסטים אנטי-ישראלים

נטע ברסלר:  אנחנו מאמינים שזה מקדם את הפוסט, מגביר לו את החשיפה ולכן אנחנו מעדיפים לדווח עליו ולהסיר אותו

נטע ברסלר:  יכול להיות שיש פוסטים שדווקא עדיף לא להסיר, יכול להיות שיש פוסטים שהם כל כך נוראיים שהם דווקא פוגעים בתדמית הנגדית

נטע ברסלר:       אני מרגיש שאנחנו צריכים צי"ח, צריכים איזושהי הכוונה

נטע ברסלר:  אני מרגיש שאני לא היחיד שעובר את זה

נטע ברסלר:  חסרה אסטרטגיית מסרים

נטע ברסלר:  נשמח לקבל את  זה ולהיות חלק מאיזושהי מפה הסברתית מלאה

זאב אלקין: תודה

זאב אלקין:  ירדן ותיקאי, בבקשה

ירדן ותיקאי: הקמתי את מטה ההסברה הלאומי, ניהלתי אותו במשך 11

ירדן ותיקאי: 5 שנים, עבדתי הרבה עם כל החברים פה ואני מאוד גאה בעבודה שנעשית

ירדן ותיקאי:  אני עוקב מקרוב וגם בקשר עם האנשים, עם משרד ראש הממשלה כמובן, מערך ההסברה ולע"מ, משרד החוץ, דובר צה"ל ושב"כ ותפוצות

ירדן ותיקאי:  באמת מדהים, עם כמה המלצות

ירדן ותיקאי:  אין פה חס וחלילה ביקורת, אלא כמה המלצות: 1

ירדן ותיקאי:  לגבי הנושא החשוב של הדיון הזה – ברור לנו שפה היתרון הוא לאו דווקא אצל הממשלה בנושא של הפעילות הרשתית, המיקוד הוא אולי יותר אצל החברה האזרחית

ירדן ותיקאי:  אנחנו שומעים פה על דברים מדהימים שנעשים

ירדן ותיקאי:       עם זאת, אני חושב שצריך כמה דברים: הכוונת המאמץ וריכוז המאמץ

ירדן ותיקאי:  אי אפשר לשלוט על הכול, והמדינה לא צריכה לעשות את זה, אבל בוודאי צריך לעסוק בעיקר בהכוונה ובריכוז המאמץ כדי לוודא במה מתמקדים

ירדן ותיקאי:  יש אפקטיביות למיקוד, אולי בהתחלה בזוועות, אחרי זה בחטופים, אפשר בנושא של הלגיטימציה הבין-לאומי, קהלי יעד, אבל המיקוד צריך להיות פה;      2

ירדן ותיקאי:  הנושא של תקציבים שעלה פה בצורה  משמעותית

ירדן ותיקאי:  בכלל אין ספק, בעיניי הרבה מאוד שנים, שצריך לעשות הגדלה דרמטית של התקציב

ירדן ותיקאי:  בסיפור הזה, בזווית הזאת של הדיון, אני חושב שהתקציבים צריכים ללכת לשני דברים: קידום וטרגוט של תכנים טובים; תקציב לתמיכה בחמ"לים

ירדן ותיקאי:  בואו נזכור שאנחנו רק בהתחלה, זה כנראה אירוע של מספר חודשים

ירדן ותיקאי:  בשונה ממה שהכרנו בעבר, לאנשים לא יהיה אורך נשימה ואם לא תהיה תמיכה, פשוט לא יהיה, בוודאי לא לאורך זמן

ירדן ותיקאי:  אני חושב שצריך לבנות סוג של מבחן תמיכות פשוט, אולי דרך לפ"מ או לע"מ, אחד המנגנונים הטובים, אבל איזשהו מבחן תמיכות פשוט שהממשלה יודעת לעשות

ירדן ותיקאי:  תמיד צריך בירוקרטיה, אבל אפשר לפשט אותה וכן לעשות פעילות דרך מבחן התמיכה הזה

ירדן ותיקאי:       בנוסף, חשוב מאוד לקיים שיח ברמה המדינתית עם הנהלות הרשתות החברתיות וגופי השידור, כי אנחנו יכולים להשיג הישגים בעוצמה של המדינה בשיח מולם, אולי מה ניתן להכניס, מה יורד, את מי לא מעלים, את מי כן מעלים

ירדן ותיקאי:  אני חושב שזה שיח חשוב מאוד שאנחנו צריכים לקיים אותו כמדינה

ירדן ותיקאי:       עוד כמה דברים שפחות קשורים לנושא של החברה האזרחית: הייתי ממליץ להקים מרכז תקשורת  לאומי

ירדן ותיקאי:  אני יודע שניצן מנהל מרכז מוצלח מאוד בשדרות

ירדן ותיקאי:  אני חושב שנכון להקים משהו במרכז – ירושלים או תל אביב – ושם לנהל כל הזמן פעילות: תדריכים קבועים, ראיונות, הבאה של אנשים, וכמובן עם תחנה קדמית בדרום או גם תחנה קדמית גם בצפון, סוג של one stop shop

ירדן ותיקאי:  עשינו את זה בעבר באירועים מאוד גדולים, בעיניי זה היה מוצלח, אני לא חושב שהשתנה משהו

ירדן ותיקאי:  צריך גם שיהיה מתדרך מרכזי לתקשורת הזרה

ירדן ותיקאי:  לא מספיק מארק רגב, ליאור וכולם שעושים עבודה מדהימה בראיונות, אלא צריך גם מתדרך מרכזי

ירדן ותיקאי:       אני חושב שאנחנו צריכים לעבור למצב שמדינת ישראל בונה אחד או שניים קמפיינים בין-לאומיים גדולים ומרכזיים, אולי אחד בנושא החטופים, מתוקצבים עם מיליוני דולרים

ירדן ותיקאי:  ברור שאנחנו פה בליגה של הגדולים ולכן זה חייב להיות עם משרדי פרסום בין-לאומיים

ירדן ותיקאי:  אני חושב שאנחנו צריכים לעבור שלב מההסברה היותר שוטפת לקמפיינים בין-לאומיים גדולים, עם כוחות גדולים, שיש עליהם תקציב גדול

ירדן ותיקאי:  עידו הר טוב הוא מנכ"ל של אחד ממשרדי הפרסום הגדולים והוא יכול להגיד לכם

ירדן ותיקאי:       דבר נוסף, מחקר

ירדן ותיקאי:  אנחנו תמיד חלשים במחקר וצריכים את זה כדי למקד את הקמפיינים, את הפעילות, את קהלי היעד, אם עכשיו ממקדים מאמץ בהיספנים או אפרו-אמריקאים, בדמוקרטים כדי להשפיע על הממשל

ירדן ותיקאי:  לרוב אנחנו חלשים יחסית במחקר ולדעתי פה אנחנו צריכים אותו יותר מתמיד

ירדן ותיקאי:       דבר אחרון, אני חושב שההתארגנות אל מול הגופים האזרחיים, ואני מכיר אותה היטב, היא תמיד סוג של מאמץ משני, מאמץ צד של משרד ראש הממשלה, של משרד החוץ, של צה"ל

ירדן ותיקאי:  אני חושב שצריך לחשוב – אין לי פתרון בשליפה – איך מארגנים את זה בצורה שהיא לא מערך צד, אלא סוג של מערך ייעודי שעוסק אך ורק בזה ומתמקד אך ורק בזה, כי זו הדרך שלנו להשפיע

ירדן ותיקאי:  בסוף הממשלה היא ממשלה קטנה והמספרים חשובים פה

ירדן ותיקאי:  המספרים נמצאים בדיוק אצל האנשים שאנחנו מדברים פה

ירדן ותיקאי:       יש עוד בעיה, שאני נתקלתי בה ולא הצלחנו לפתור, אולי עכשיו יכולים, זה כל הנושא של סוכן זר

ירדן ותיקאי:  כלומר, אם המדינה רוצה לתקצב ארגונים בין-לאומיים, אני נתקלתי בעבר בבעיה כזאת שהם פחדו לעשות את זה בגלל הרגולציה האמריקאית וכו', שאתה צריך להירשם כ"סוכן זר"

ירדן ותיקאי:  זה סיפור מורכב מאוד, הוא ממש מנע – לפחות ממני – לעשות פעילויות של מימון ארגוני הסברה בין-לאומיים, וחבל

ירדן ותיקאי:  אני חושב שפה אולי יכול להיות דיאלוג

ירדן ותיקאי:  אנחנו יכולים לעשות פה פריצת דרך ולממן לא רק ארגונים ישראלים אלא גם בין-לאומיים שיש להם עוצמה גדולה רבה מאוד, שהם פועלים הרבה שנים ובאפקטיביות מוכחת

זאב אלקין: תודה רבה

ליאור וינטרוב:    הארגון שאני עומד בראשו, Voices of Israel, פועל לפי החלטת ממשלה שהקצתה 100 מיליון שקל לטיפול בדה-לגיטימציה

ליאור וינטרוב:  עידן רול, כשהיה שר סגן שר החוץ, תרם והקים את זה לאחר שהארגון הזה עבר מהמשרד לעניינים אסטרטגיים למשרד החוץ

ליאור וינטרוב:  היום הוא עובד בשותפות מעולה עם משרד התפוצות

ליאור וינטרוב:  זה אחד הגשרים שמאפשר לעבוד עם חברה אזרחית בצורה מהירה, גמישה

ליאור וינטרוב:  כלומר, יש מנגנון שיכול לעבוד ולדעתי זה יכול להיות אחד הפתרונות שיוצעו בדיון הזה

זאב אלקין: מה שמעניין אותי לשמוע בראש ובראשונה זה התייחסות של שלושה גורמים: של משרד התפוצות, של משרד החוץ – אלה שני משרדים שהם לכאורה אמורים להיות הכלי של המדינה, שדרכם המדינה יכולה לקדם יוזמות כאלה ואחרות מול החברה האזרחית, בעיקר בכל מה שקשור לתקצוב – וכן את מערך ההסברה הלאומי בכל ההקשר של הכוונה ומיקוד מסרים, שזה תפקידם

זאב אלקין:  נתחיל במשרד התפוצות

זאב אלקין:  אני רק רוצה שזה יהיה במתכונת התייחסות לנושאים שעלו פה ונאמר ופחות מצגת מסודרת, שבזה עסקנו בדיון הקודם

אבי כהן סקלי: לא הבאנו מצגות

אבי כהן סקלי:  אני בעיקר אתייחס ואם יהיו שאלות אני ואחרים שאיתי נענה

אבי כהן סקלי:  כל מה שנאמר פה אנחנו מכירים, לא היו פה חידושים

אבי כהן סקלי:  אני בטוח שכל מי שעובד בתחום הזה מכיר, לא היו כאן חידושים גדולים מדי

אבי כהן סקלי:  אנחנו, משרד התפוצות, מחבקים, מעריכים, מוקירים את כל מי שיזם, לקח על עצמו יוזמה והחל ב-7 באוקטובר נלחם עבור מדינת ישראל

אבי כהן סקלי:  באמת, שאפו גדול

אבי כהן סקלי:  אנחנו באותו מגרש, וזה גדול

אבי כהן סקלי:       אנחנו מבינים שהדלק נגמר, מבינים שהכסף נגמר ואורך הנשימה הולך ומתקצר

אבי כהן סקלי:  ככול שהמלחמה תימשך נצטרך יותר דלק בתוך הסיפור הזה לחברה האזרחית

אבי כהן סקלי:  לכן אנחנו יוצאים היום בשני מהלכים: מהלך אחד מרכזי וראשי – ממש בשעתיים-שלוש הקרובות יצא קול קורא שאנחנו מפרסמים ביחד עם voices of Israel שיתקצב בדיוק את הדברים האלה

אבי כהן סקלי:  הוא יאפשר לגורמי החברה האזרחית שפועלים בעולם התודעה וההסברה לטובת מדינת ישראל ולחיזוק הלגיטימציה לעבוד

אבי כהן סקלי:  מבחינתנו כל מי שבתוך הדבר הזה מטרתו אחת: לאפשר לגיטימציה למדינת ישראל להמשיך ולפעול כל עוד היא רוצה לפעול

אבי כהן סקלי:  זו המטרה שלנו

זאב אלקין: מה לוחות הזמנים של כל התהליך – זמן הגשה, שפיטה, החלטה – עד שהארגונים יקבלו תשובה?     שאלה שנייה – כמה כסף הקציתם בעבור זה?     שאלה שלישית בהקשר זה – האם גופים שהם התארגנויות, ולאו דווקא גופים רשמיים, יש להם דרך, תחת איזושהי מטרייה, לפעול מול הדבר הזה?     

אבי כהן סקלי: מבחינת לוחות זמנים – ברגע שהקול קורא באוויר, שזה עניין של שעתיים ולא יותר מזה, אפשר כבר להגיש בקשות

אבי כהן סקלי:  בכל יום יהיה צוות מקצועי מהמשרד ו-Voices of Israel שגם יאשר בקשות

אבי כהן סקלי:  כלומר, אני לא מחכה לכלום, במלחמה אנחנו עובדים אחרת

אבי כהן סקלי:  יש בקשה, יש צוות מקצועי מטעם המשרד – רון, שהוא ראש אגף בכיר במשרד, מנהל אותו – ומיידית אנחנו מוציאים אישור באמצעות Voices of Israel

אבי כהן סקלי:  אלה לוחות הזמנים

אבי כהן סקלי:  כדי להיות זהיר אני אומר שתוך 48 שעות מאז הגשת הבקשה

אבי כהן סקלי:  למעשה הארגון מקבל מאיתנו סוג של התחייבות לתקציב אותו הוא ביקש במסגרת הכללים שבהם אנחנו פועלים

זאב אלקין: כמה זמן ייקח עד שיגיע הכסף?     

אבי כהן סקלי: זו שאלה גדולה, אין לי כרגע תשובה על זה, אבל הכסף קיים, מוקצה ואושר בכל הרבדים

אבי כהן סקלי:  במכה הראשונה יהיו 10 מיליון שקלים, זה מה שיש לנו עכשיו

אבי כהן סקלי:  אנחנו  נשמח אם תעזרו לנו לקבל יותר

אבי כהן סקלי:  לא באתי לבכות על כסף, אלא לוקח את מה שיש לי ועובד

אבי כהן סקלי:  נשמח מאוד שתביאו לנו יותר

חנוך דב מילביצקי: זה מצ'ינג?     

אבי כהן סקלי: כן

אבי כהן סקלי:  המינימום של המצ'ינג הוא 25,000 שקלים שאותו אנחנו מוציאים

אבי כהן סקלי:  על כל שקל שהארגון שם, אנחנו שמים שקל

אבי כהן סקלי:  זו הפלטפורמה שאיתה אנחנו יודעים לעבוד

זאב אלקין: אבל יש פה הרבה גופים וארגונים שלא שמים כסף, הם שמים שווה כסף, הם שמים מאמץ של אנשים, של מתנדבים

אבי כהן סקלי: כאן אני מגיע לשאלה השלישית שלך

אבי כהן סקלי:  אני אומר שכל ארגון שהוא איזשהו עוסק מורשה, חברה, עמותה, חל"צ, יכול להגיש

אבי כהן סקלי:  זה לא רק לעמותות ולא רק לארגונים של החברה האזרחית

אבי כהן סקלי:  מכיוון שכל ההסכם המשפטי וכל ההתקשרות והחלטת הממשלה היא במצ'ינג, אז גם הדבר הזה הוא במצ'ינג

אבי כהן סקלי:  ירדנו להכי מינימום כדי לייצר סוג של באפר ראשון, כדי שלא נקבל פתאום אלפיים הגשות ו-25,000 שקלים נראה לנו סביר

עידו הר טוב: אם אני רוצה לעשות קמפיין בניו יורק טיימס ואני צריך מיליון שקל, ואני לא מרוויח מזה, אני צריך להביא ממני מיליון שקל?     

אבי כהן סקלי: לא, אתה מקבל מאיתנו חצי מיליון שקל ואתה מביא חצי  מיליון שקל

זאב אלקין: אבל אתה מבין שזה לא עונה על רוב היוזמות שהיו פה

זאב אלקין:  אני אגיד לך למי זה יהיה טוב, לארגונים ממוסדים, גדולים, שפועלים בשגרה, במצב הרגיל, שיש להם במה לדווח את המצ'ינג כי יש להם תורמים מסודרים וכו'

זאב אלקין:  הם יוכלו לגשת לכזה אירוע, לאו דווקא התארגנויות מהסוג שתואר כאן, שקמו תוך כדי תנועה והם אלה שעושים את עיקר הפעילות

זאב אלקין:  זאת אומרת, יהיה מי שיאכל את הכסף שלך, אבל התנאים של חלוקת הכסף הם כאלה שזה לא בדיוק יגיע למקום הנכון

חנוך דב מילביצקי: אני גם חושב שיש בעיה מזה שיש ציפייה שאנשים יממנו את זה מכיסם

זאב אלקין: הוא לא אומר מכיסם, הוא אומר שתביא תורם שיתרום לך כסף

חנוך דב מילביצקי: זה בעצם לזרוק אחריות על החבר'ה שגם ככה פועלים, שגם ככה מקדישים זמן

חנוך דב מילביצקי:  אומרים להם תביאו תורם, תהיו באיזשהו גוף שיש לו הנהלת חשבונות כזאת ואחרת

חנוך דב מילביצקי:  אם המדינה באה ומחבקת את זה,  מעבר לכל המילים, היא צריכה להגיד: בסדר, יש לנו תקציב כך וכך ואנחנו נבחן  מקצועית מה שלנו נראה וניתן למי שנכון לנו לתת  מקצועית

חנוך דב מילביצקי:  אבל הדרישה של מצ'ינג היא בעיניי לא הגיונית

אלעזר שטרן: או שהמדינה תביא גם תביא את המצ'ינג

אלעזר שטרן:  יש תורמים שרוצים לעזור למדינה, פדרציות, לא משנה מה, שהמדינה תגיד להם

חנוך דב מילביצקי: מספיק שהם קמו ועשו, מקדישים זמן, אני לא צריך שהם יביאו לי מימון

זאב אלקין: הם גם לא יביאו, אין מאיפה

אבי כהן סקלי: אני מדבר אתכם פתוח לחלוטין

אבי כהן סקלי:  אנחנו עובדים בכלים שאיתם אנחנו יודעים לעבוד

אבי כהן סקלי:  זו השנה התשיעית שלי פה ואני מכיר את הממשלה מכל צינור אפשרי

אבי כהן סקלי:  בדקנו כל אפשרות אחרת, עשינו את המהלך הזה ב-24 שעות

אבי כהן סקלי:  יותר מזה, עם כל מי שדיברנו וכל מי שבא אלינו – ורוב מי שהיה פה גם בא אלינו – אמר בצורה ברורה: חברים, יש לי תמיכה  מסוימת, תנו לי עוד

אבי כהן סקלי:  לכן אנחנו  חושבים שהדבר הזה יעבוד

אבי כהן סקלי:  כשיש פה ארגונים גדולים שאומרים שקיבלו מתורם כזה או אחר, תנו לנו עוד כסף, אז זה המנגנון שאיתו אנחנו יודעים לעבוד

אבי כהן סקלי:  תאמינו לי שהייתי שמח מאוד לאפשר מהלך שבו הייתי לוקח את ה-10 מיליון שקלים ומחלק אותו באפס

אבי כהן סקלי:  עשינו את הבדיקות האלה

אבי כהן סקלי:  דרך אגב, חבר הכנסת אלקין, אם אתה רוצה אפשר לדבר עם משרד המשפטים שיאפשר מנגנון תמיכות שלא לוקח עכשיו חצי שנה בזמן מלחמה

אבי כהן סקלי:       המהלך השני, שגם הוא פלטפורמה אחרת של המשרד, נקראת מוזאיק, ועד מחר גם בה ייצא קול קורא שהוא בלי מצ'ינג

אבי כהן סקלי:  זה אומר את הדבר הבא: כל ארגון שמעסיק קבוע מתנדבים, שזה רוב האנשים שיושבים בתוך הסיפור הזה, יוכלו להגיש בעבור פעולות תודעה והסברה ולקבל כסף

אבי כהן סקלי:  איפה הסיפור פה? השגנו תורם שנכון לעכשיו שם על הסכום שלנו חצי  מיליון דולר

אבי כהן סקלי:  לכן אנחנו יוצאים עם 10 מיליון שקלים בראשון וחצי מיליון דולר בזה

אלעזר שטרן: מוזאיק זה גרי?      

אבי כהן סקלי: גרי הוא יושב-ראש מוזאיק, הוא לא התורם

אבי כהן סקלי:  מוזאיק זה שלנו וגרי הוא היושב-ראש

אבי כהן סקלי:       אני אגיד שני דברים ואני אשמח שתעזרו לנו

אבי כהן סקלי:  בגדול, תקציבי המשרד הוקפאו

אבי כהן סקלי:  כדאי שתדעו שאף אחד בקומות למעלה לא רואה בדבר הזה מלחמה כמו שאני רואה בה וכמו שעידו תיאר אותה פה לפני כן

אבי כהן סקלי:  אנחנו עושים מה שאנחנו יכולים בתקציב שיש לנו ונשמח שיזרום עוד כסף לתוך הדבר הזה

אבי כהן סקלי:  אני אומר באחריות, כל פלטפורמות המשרד וכל תקציבי המשרד שמאפשרים לנו יוצאים אך ורק על דבר אחד

זאב אלקין: אבל דרך מוזאיק אתה יודע לתת כסף ממשלתי בלי מצ'ינג?     

אבי כהן סקלי: כי התורם שם את המצ'ינג

אבי כהן סקלי:  יש לי תורם שגייסתי והוא מביא את המצ'ינג ולכן הארגון מקבל בלי מצ'ינג

אבי כהן סקלי:  גם פה, ארגון שיגיד שהוא מביא את התורם, יקבל את ה-50% שלו

זאב אלקין: יש כמה נקודות בהקשר הזה: חייבים מנגנון שבאמת יעבוד בצורה כזאת, שהגופים יוכלו לפנות אליו בלי מצ'ינג

זאב אלקין:  הפתרון הוא מהסוג שאמרת, כלומר לנסות להביא כמה תורמים גדולים שהם ישימו מצ'ינג מול המדינה, כדי לייצר משפך שדרכו אחר כך הגופים יכולים לקבל כסף בלי להתעסק בסיפור הזה של המצ'ינג, כי הם לא יוכלו לגייס אותם

זאב אלקין:  זאת אומרת שצריך פה שחקנים גדולים, ממוסדים, מהעולם היהודי או תורמים שיביאו לך שותפים

אלעזר שטרן: אני רוצה לשאול על המצ'ינג

אלעזר שטרן:  גיתם למשל, שאומר שהוא עובד שלושה שבועות עם 100 אנשים בממוצע

אלעזר שטרן:  אי אפשר את זה לכמת למצ'ינג?     

אבי כהן סקלי: אפשר

אבי כהן סקלי:  אם הוא יגיד שהוא משלם משכורת לעובדים שלו, לכאורה אם הוא מוציא את זה ככסף, אז אין בעיה

זאב אלקין: אבל לא תוכל להכיר לו את זה אחורה, נכון?     

אבי כהן סקלי: אלה פרטים שנדון בהם

אבי כהן סקלי:  אני לא בטוח שבזמן מלחמה זה לא יהיה אפשרי, אבל בגדול אם הוא מוציא את הכסף והוא יודע להראות שהוא מוציא את הכסף, הוא יקבל את ה-50%

זאב אלקין: יכול להיות שלגוף כזה גדול זה מתאים, לרוב ההתארגנויות שהיו כאן זה יהיה פחות מתאים וצריך איזושהי מטרייה שלוקחת את זה

זאב אלקין:  דרך אגב, חלקם בכלל לא גופים רשמיים

אבי כהן סקלי: לכן אמרנו שמספיק שזה יהיה עוסק מורשה, עוסק פטור, משהו

אבי כהן סקלי:  אי אפשר שיבוא סתם בן אדם וייתן את חשבון הבנק שלו

אבי כהן סקלי:  לא משנה מה, אם אתה ישות כלשהי, אתה מקבל

זאב אלקין: אתם משרד התפוצות ודווקא לכם יש קשר לתורמים הגדולים, דרך מוזאיק למשל, ואתם יכולים גם לדבר עם הסוכנות ולהציע להם להיכנס פה בשותפות ולהביא תורמים וכן הלאה

זאב אלקין:  אתם מנסים לגייס עוד תורמים לדבר הזה? אני מתכוון למסלול השני שבעיניי הוא יותר רלוונטי

אבי כהן סקלי: התשובה היא כן

אבי כהן סקלי:  אני חייב להגיד שיהדות העולם התגייסה בצורה בלתי רגילה

אבי כהן סקלי:  נכון לעכשיו רק ה-JFNA גייסו כמעט 600 מיליון דולר

זאב אלקין: זה לכל מיני נושאים, אבל אני שואל לנושא הספציפי הזה

אבי כהן סקלי: לא קשור להסברה

אבי כהן סקלי:  מבחינתם, והם צודקים בהקשר הזה, הם הולכים בעיקר לסיפור העוטף, לסיפור המפונים ולסיפור של הצרכים החברתיים הבסיסיים

אבי כהן סקלי:  הם אומרים לנו בצורה ברורה: אתם רוצים להביא כסף להסברה? תביאו כסף להסברה

אבי כהן סקלי:  הם צודקים, צריך להביא כסף להסברה וזה מה שאנחנו  מנסים לעשות עם כל מה שיש לנו

זאב אלקין: עכשיו האווירה היא אחרת

אור מוזס: כמו שאמרתי, אנחנו לא עמותה או ארגון

אור מוזס:  יש פתרון עבורנו? יכול להיות שצו 8 ייתן לנו  מענה, כי אנחנו צריכים לתת סיבה למעסיק למה אנחנו לא מגיעים לעבודה וזו דרך לקבל על זה פיצוי

אור מוזס:  אין לנו איך לקבל כספים, אין לנו איך לתת מצ'ינג

זאב אלקין: זה משהו אחר, זו שאלה לדו"צ אם הוא יודע לגייס אנשים כאלה ולהפעיל אותם

סא"ל צופיה מוסקוביץ: גייסנו, הפעלנו ואנחנו עובדים בהיבט כוח אדם מוכפל מהשגרה שלנו

זאב אלקין: הפתרון לכם הוא דבר אחר, זה לא גיוס בצו 8, אלא למצוא מטרייה

זאב אלקין:  כמו שאמר פה מנכ"ל משרד התפוצות, זה יכול להיות גם מישהו בודד שהוא עוסק פטור והוא מגיש את זה בשמו ומתאר את הפעילות או למצוא איזשהו גוף שיאמץ אתכם תחת המטרייה שלו ויגיש את זה כפרויקט

אור מוזס: העניין הוא שאצלנו יש אנשים שהם לאו דווקא עוסקים פטורים, הם שכירים והם צריכים להגיד למעביד למה עכשיו הם לא מגיעים חודש לעבודה

זאב אלקין: משרד החוץ, בבקשה

עמנואל נחשון: אני סמנכ"ל דיפלומטיה ציבורית במשרד החוץ

עמנואל נחשון:  לצערי הרב התחלנו את אוקטובר במשרד ללא תקציב

עמנואל נחשון:  אנחנו בבור תקציבי מטורף שנובע מקיצוצי הרוחב – אני לא רוצה להיכנס אליהם, כולם מכירים אותם – וגם מסיבה אחרת שקשורה למשרד החוץ והיא העובדה שרוב התשלומים שלנו מתבצעים בחוץ לארץ

עמנואל נחשון:  הרי החוזקה שלנו זה ה-108 נציגויות שלנו ברחבי העולם, התשלומים  מתבצעים לרוב בדולרים ובאירו כאשר שערי המטבעות האלה לעומת השקל נשחקו ביותר מ-20% בחודשים האחרונים

עמנואל נחשון:  השורה התחתונה היא שאנחנו  מתחילים את אוקטובר כמעט בלי כסף

עמנואל נחשון:  כל מה שיש לנו הולך אך ורק לזה

עמנואל נחשון:  הנחיית השר והמנכ"ל היא שכל פעילות שלא נוגעת ישירות למערכה מבוטלת, נדחית לשנה הבאה, כך שכל הכסף שעומד לרשותנו הוא אך ורק לטובת המערכה

זאב אלקין: עוד ניפגש לא מעט סביב השולחן הזה ולכן בבעיות הכלליות נטפל בנפרד

זאב אלקין:  תתייחס למענים שאתם יכולים כרגע לתת ליוזמות כאלה, אם בכלל

זאב אלקין:  יכול להיות שתגיד לי שאתה לא יכול כי לא נותנים לך כסף

זאב אלקין:  זו גם תשובה

עמנואל נחשון: אנחנו יכולים

עמנואל נחשון:  יש לנו מחלקה לדיפלומטיה אזרחית שנמצאת בקשר עם כל גורמי החברה האזרחית

עמנואל נחשון:  אנחנו משמשים כבית, כאכסניה, יש לנו גם ידע מקצועי שאנחנו חולקים אותו עם כל הגורמים הרלוונטיים

עמנואל נחשון:  הפעילות האורגנית של המשרד מגיעה למספרים מאוד-מאוד גדולים בזכות השגרירויות שלנו ובזכות העבודה של המשרד

עמנואל נחשון:  כדי לסבר את האוזן, מאז תחילת הלחימה אנחנו ב-1

עמנואל נחשון: 7 מיליארד חשיפות לפעילות האורגנית של משרד החוץ מירושלים פלוס השגרירויות שלנו ברחבי העולם

עמנואל נחשון:  אנחנו מהדהדים קמפיינים – קמפיין של גיתם ו-West is Next מהודהד על ידינו, וזה מה שיש לי להציע: כל מי שיבוא אלינו, אנחנו נעמיד לרשותו את כל הפלטפורמות שלנו, כולל 108 שגרירויות בעולם, בכל שפות העולם, כולל ראיונות, חשיפה לתקשורת, גישה לאנשים בכל מקום

עמנואל נחשון:  אנחנו גם נשלח לחוץ לארץ, כפי שאנחנו עושים עכשיו עם משלחות של חטופים ביחד עם משרד התפוצות

עמנואל נחשון:  כל מי שירצה לנסוע למקום מסוים מפני ששם הוא יוכל להיות יעיל יותר, אנחנו נשמח מאוד לעשות את זה

עמנואל נחשון:  כלומר, כל מנגנון משרד החוץ עומד לרשותם

זאב אלקין: העירו לי כמה גופים שאני פגשתי, שכשהם ניסו להדהד את עצמם דרך משרד החוץ, כלומר כשהם ביקשו סיוע של הפצה לשגרירויות כדי שאחר כך שגרירות תפיץ במדינה הרלוונטית, הם קיבלו תשובה: בגלל שאתם לא יוזמה רשמית, אסור לנו להדהד אתכם

עמנואל נחשון: אני לא מכיר כזה דבר

זאב אלקין: כלומר, אתם אומרים שלכם יש יכולת וכל יוזמה שתבוא מהתחום האזרחי – כמובן סבירה, שתסתכלו שזה לא משהו הזוי – אתם יודעים להדהד אותה ודרך השגרירויות להפיץ לאנשים במדינה הרלוונטית

עידו הר טוב: אני חייב להגיד לזכות משרד החוץ ומשרד התפוצות שאנחנו זוכים לשיתוף פעולה

עידו הר טוב:  יש בעיית כסף כי אנחנו מבינים שזו הבעיה העיקרית, אבל כל העניין של שיתוף פעולה הוא דבר טוב

עידו הר טוב:  אנחנו מגלים שותפות טובה מאוד

עידו הר טוב:  בזה אין לי טענות, אלא להפך, רק שבחים

עידו הר טוב:  הבעיה של כולם זה התקציבים

עמנואל נחשון: אנחנו מגלים יתרון בריבוי הקולות

עמנואל נחשון:  העובדה שלא כולם אומרים אותו דבר, זה יתרון

עמנואל נחשון:  העובדה שיש חברה אזרחית שמתגייסת, זה יתרון

עמנואל נחשון:  אני חושב שזה גם יתרון שיווקי, כי זה מצביע על העוצמה של החברה האזרחית במדינת ישראל

עמנואל נחשון:  אני רואה רק יתרון בכך שאנחנו גם אומרים דברים שונים, זה בסדר, זה לגיטימי, זה מצביע על היותנו חברה דמוקרטית ופלורליסטית

זאב אלקין: תודה רבה

זאב אלקין:  מערך ההסברה הלאומי, בבקשה

זאב אלקין:  אני מבקש להתייחס למיקוד מסרים והכוונה, זה מה שחלק מהארגונים העלו כאן, וכן ליווי על כך שהמיקוד הזה מתבסס על מחקר, כי אין טעם שכל ארגון יעשה את זה לעצמו

זאב אלקין:  דבר שני, אומנם אתם לא גוף מתקצב באופן ישיר, אבל אני חושב שאתם גוף שצריך להעלות למקבלי ההחלטות ברמת ראש ממשלה את הצורך שעולה פה לבנות מנגנון תמיכה כספית בהול

יגאל אלון: מה שעלה כחוט השני הם שני הנושאים שהעלית, חבר הכנסת אלקין

יגאל אלון:  בכל הנוגע להכוונה ותיאום – למן הרגע הראשון הפעלנו את חמ"ל ההסברה הלאומי

יגאל אלון:  חמ"ל המערך מתכלל למעשה את כל העבודה המשותפת של כל החברים פה, קודם כול ממשרדי הממשלה והגופים הביטחוניים והגופים הרלוונטיים ומשם גם לגופי הביצוע

יגאל אלון:  כאן נמצאים משרד התפוצות ומשרד החוץ שלמעשה הם צינור הקשר העיקרי

יגאל אלון:      בנוסף, הפעלנו גם מינהלת מתנדבים – נמצאת פה הילית שהיא אחראית על זה בהתנדבות – שתכליתה להכווין את הזרם

יגאל אלון:  זה עלה  מכל הגורמים מהחברה האזרחית שדיברו פה

יגאל אלון:  המטרה היא להכווין את הזרם, לספק תמיכה ולספק את היכולת להדהד את זה

יגאל אלון:       הנקודה של התקציב היא נקודה משמעותית מאוד

יגאל אלון:  אנחנו מכירים אותה, אנחנו עובדים עליה

יגאל אלון:   מושיק, ראש המערך, מטפל בזה באופן ישיר

יגאל אלון:  יש עם זה מורכבויות וכאן המקום גם להעריך את המאמץ של משרד התפוצות בנוגע לתקצוב במגבלות הקיימות

זאב אלקין: מה שנדרש מכם זה לא להעריך את המאמץ, אלא להביא להם כסף

חנוך דב מילביצקי: מה המורכבויות?     

יגאל אלון: כרגע זה בדיונים מול האוצר

חנוך דב מילביצקי: כמה ביקשתם לצורך העניין הזה?     

יגאל אלון: אני צריך לבדוק את זה

זאב אלקין: אתה בא לדיון בלי לבדוק את זה?     

חנוך דב מילביצקי: להעריך, לחבק – זה נהדר

חנוך דב מילביצקי:  אני פה לא כנציג ממשלה, אני חבר כנסת, אבל אני נציג מדינת ישראל

חנוך דב מילביצקי:  אני מתבייש בושה עמוקה שחודש בתוך המלחמה יושבים פה אנשים שמממנים מכיסם פעילות שהמדינה צריכה לעשות ואין לנו  מה להגיד להם חוץ מזה שיש מורכבויות

חנוך דב מילביצקי:  זה לא יכול להיות

חנוך דב מילביצקי:  זה לא יכול להיות

חנוך דב מילביצקי:  מי ששם מנהל את העניינים, אני לא יודע מי זה – ואני לא מדבר אליך אישית, אלא שתעביר את זה הלאה – אבל הוא צריך להתעורר, צריך להתפקס על עצמו

חנוך דב מילביצקי:  סליחה, לא יכולה להיות תשובה כזאת

יגאל אלון: אני אחבר את זה גם לדברים נוספים

יגאל אלון:  התקצוב לא מדבר אך ורק על ההיבטים של חברה אזרחית, אנחנו מדברים על תקצוב גם של פעילויות פרסום ופעילויות נוספות

יגאל אלון:  אנחנו צריכים תקציב, זה עלה כמובן - - -      

זאב אלקין: את זה אני מבין, אבל אנחנו לא עוסקים בזה כרגע

זאב אלקין:  כרגע, זה שמערך ההסברה הלאומי ינסה בזמן המלחמה לדאוג להגדיל את התקציב של עצמו ושל גופים ממשלתיים שעוסקים בו, אין לי ספק

זאב אלקין:  יצליח, לא יצליח – חשוב כשלעצמו, אבל זה לא רלוונטי לדיון הזה

יגאל אלון: אנחנו מדברים על הפעולה המשותפת, המאוגמת

יגאל אלון:  לא מדובר על תקציב מערך ההסברה הלאומי באופן ישיר

יגאל אלון:  יש לנו אינטרס גדול שהשותפים כאן יפעלו כולם ביחד

יגאל אלון:  חלק מהתקציבים שגייסנו מופעלים עבור קידום תכנים של משרד החוץ, של  משרד התפוצות

זאב אלקין: לא על זה שאלתי אותך, הרי לא על זה הדיון

זאב אלקין:  יהיו לנו דיונים על זה – היה לפני שבוע ויהיה עוד על קידום של תכנים של משרד החוץ ומשרד התפוצות

זאב אלקין:  יש פה אירוע

עידן רול: שלום לכולם

עידן רול:  עם מרבית האנשים כאן עבדתי בצורה זו או אחרת

עידן רול:  אני חושב שהדיון על כסף הוא חשוב, אבל קודם כול צריך לזכור שיש פה בעיות לא פחות חשובות

עידן רול:  יש פה בעיה כללית-אסטרטגית  שכל העניין של ארגוני ההסברה לא מסודר נכון במדינה

עידן רול:  אין גוף מנחה, אין  מדיניות ברורה שנגזרת מהחלטות אסטרטגיות בקבינט

עידן רול:  זה לא נגזר לא לצד המדיני, לא לצד של תקשורת מסורתית ולא לרשת

עידן רול:  הרבה מההתעסקות פה היא ברשת, וזה הדבר העיקרי, אבל צריך לזכור שיש פה עוד זירות של הסברה, כמו מקבלי החלטות, כמו תקשורת, שמטופלות בצורה מבוזרת

זאב אלקין: בזה עוד נדון

זאב אלקין:  אני רוצה שתתמקד בנושא של הישיבה הזאת

עידן רול: יש פה בעיה שאין אף גוף – יש לי את ההסבר שלי מי צריך להיות הגוף שיעשה את זה – שיודע לקלוט  יוזמות ולתת להם כסף

עידן רול:  צריך לומר שזה לא רק שאין כסף, אלא גם לא יודעים לקלוט טכנולוגיות פנימה

עידן רול:  יש כמיליארד וחצי מוסלמים, יש כ-15 מיליון יהודים

עידן רול:  זה לא רק עניין של הפצה, זה לא רק עניין של טיב התכנים, זה עניין של הבנה שיש דברים שמדינה צריכה לעשות כדי לגשר על הפער הזה, וזה טכנולוגיה

עידן רול:  עד עכשיו לא היה עיסוק בטכנולוגיה, אין חיבור בין-זרועי של הגופים השונים, אין חיבור מספיק טוב לאמ"ן ולשב"כ בדברים האלה ואין יכולת לעבוד מהר

עידן רול:  הדברים שהוצעו פה – חלקם ניסיונות שלי – לא צלחו את הבירוקרטיה

עידן רול:       לעניות דעתי כרגע אין פלטפורמה רלוונטית שיכולה להציע לחברה אזרחית מענה

עידן רול:  צריך לזכור, צריך איזשהו degree of separation  – יש דברים שהמדינה צריכה שייעשו ועדיף שהיא לא תדע שהם נעשים ויש כסף שכן צריך לזרום החוצה

עידן רול:  עד שלא יפתרו את הדבר הזה שבסוף  יש גוף אזרחי שמקבל הכוונה מהמדינה לגבי מה המסרים, הכוונה של הזירה האזרחית, אבל יודע לעבוד במהירות שלו ובכלים שלו וגם בכלים שרק הוא יכול לעשות, שום דבר פה לא ישתנה

עידן רול:  צריך לייצר קונסטלציה – בסוף זה תמיד משהו שנתקע בחשכ"ל ובמשרד המשפטים – והמדינה הזאת צריכה להבין שצריך לייצר מצב שאפשר לתת כסף, אבל לא לנהל אותו בצורה בירוקרטית כאילו זה גוף ממשלתי

עידן רול:  צריך להבין שאף אחד פה בחדר, לרבות אני כמובן, לא יכול לעבוד בקצבים שנדרשים בזירה הזאת

עידן רול:  צריך אנשים שהם הפרסומאים הכי טובים לצד אנשים עם הבנה מדינית, עם חיבור ישיר לקבינט ולראש הממשלה מבחינת מה כרגע צריך לעשות

עידן רול:  כן צריך מחקרים, כן צריך להבין מה עובד, אבל בסוף יש פה מדינה שמנסה לנצח, בתחום ההסברה אנחנו מתנהגים כמו ליגה ג' ואנחנו מתמודדים מול ליגת האלופות

עידן רול:  זה לא יכול לעבוד, אין למדינה את הכלים לעבוד מהר וטוב מספיק

עידן רול:  במחילה, כל האופציות שעוללות פה, הן לא אופציות חדשות והן לא ייתנו את המענה לאותם גופים אזרחיים שצריכים לעשות את זה

עידן רול:       כאחד שעוסק בזה כבר שנים, אני שמח שיש התעוררות בזירה והבנה גם בחלקים גדולים בשירות הציבורי ובממשלה שהסברה זה לא nice to have, זה לא אם יאהבו אותנו או לא יאהבו אותנו ברשתות, אלא זה חמצן מבצעי לצה"ל ולזרועות הביטחון

עידן רול:  זה לא משהו שהיה ברור לפני שנתיים, זה לא משהו שעבר לפני שנה, אני שמח שאנחנו פה

עידן רול:  עכשיו צריך להבין שסטארט-אפ ניישן זה הדבר היחיד שיכול לגשר על הפער הזה וזה לא יכול לשבת בתוך גוף ממשלתי בירוקרטי שיחנוק את זה ויהפוך את זה למשהו איטי

עידן רול:  זה הפתרון – לתת כסף ולתת לגופים לעבוד עם איזשהו סוג של הכוונה

עידן רול:  זה מורכב משפטית, אני מכיר את כל הדקויות של זה, אבל עד שזה לא ייפתר אנחנו נמשיך לדבר בקצבים שונים לגמרי וזה לא יעבוד

עידן רול:  אני חושב שזו המסקנה היחידה שיכולה לקדם אותנו הלאה

זאב אלקין: תודה רבה

דובר: ברשותך,  היושב-ראש, אם אפשר להתייחס לסוגיית האכיפה שהיא - - -      

זאב אלקין: אי אפשר, אין זמן

דובר: בשביל זה אני פה

זאב אלקין: יהיו לך עוד הזדמנויות בדיונים הבאים

זאב אלקין:      באופן ברור – וזה, אבי, בעיקר לפתחכם, כי אתם תהיו יותר רלוונטיים ויותר יעילים ממשרד החוץ לבניית מסגרות כאלה – חייבים לקחת פה, אני אפילו לא אומר לבנות מסגרת כי לבנות מסגרת צריך בזמן שגרה וכרגע אין זמן, את אחת מהמסגרות שהמדינה עובדת דרכן, סוג של התארגנויות שיש איתן הסכמי התקשרות ומאפשרים להזרים דרכן כסף, זה יכול להיות מוזאיק, זה יכול להיות Voices of Israel, זה יכול להיות  משהו שלישי, משהו בסגנון כזה שבימי שגרה עוסק בנושאים נושקים, ולעשות לו הרחבה לסוג כזה של התקשרות שלא דורש הבאת מצ'ינג

זאב אלקין:  לרוב המקרים פה אני לא רואה פתרון של הבאת מצ'ינג, כי הם לא ידעו לעמוד בזה

זאב אלקין:  אתם גם לא תדעו באמת לספור מצ'ינג כשהוא שווה כסף שהוא מאמץ התנדבותי

זאב אלקין:  כשגיתם משלם משכורות, זה פשוט – הוא ידווח לך שהוא שילם X משכורות, זה הכסף, זה ספר החשבונות, ואז אולי הוא ידע לעמוד במסלול הראשון

זאב אלקין:  כל אחד אחר שהיה פה, לא ידע לעמוד במסלול הראשון, כי זה בנוי על התנדבות

זאב אלקין:  אגב, זה שווה המון כסף, אבל לא תדעו בירוקרטית-חשבונאית להחיל את זה כשווה כסף

זאב אלקין:  אם תדעו – מצוין, אבל זו שאלה אליכם ולכל המנגנון הזה

זאב אלקין:  אני לא מכיר את הפרטים של הקול קורא אם הוא יודע לספור התנדבות כשווה כסף

זאב אלקין:       הפתרון השני, אני חושב שהוא יותר רלוונטי

זאב אלקין:  כלומר, לקחת מסגרת שאליה ייכנסו שותפים גדולים – הם יכולים להיות תורמים פרטיים או גופים גדולים שיודעים לאגד תורמים – ובסופו של דבר דרך זה לפתור את בעיית המצ'ינג

זאב אלקין:  אני חושב שהיום כן תהיה היענות בעולם היהודי לנושא הזה של הסברה, כי גם הם מתחילים לחטוף את הנזק של זה

זאב אלקין:  בסוף הנזק של זה פועל גם על יהודים, הוא לא פועל רק על מדינת ישראל

זאב אלקין:  רואים את זה באירופה, לדעתי גם בארצות הברית

זאב אלקין:  אני חושב שניתן בעבודה מכוונת לזהות את אותם אנשים שיהיו מוכנים לשים על זה כסף באופן מיידי ומהיר

זאב אלקין:  אגב, גם ראש הממשלה יכול לעזור בתהליך הזה, יש לו רשימת טלפונים והוא יודע לסדר תרומות בטלפון אחד, בטח לנושא הזה וזה מספיק חשוב כדי להתייחס לזה

זאב אלקין:       ברור שהשעון המדיני תלוי בשעון ההסברתי

זאב אלקין:  לכן גם ההצלחה במלחמה תלויה במרכיב הזה

זאב אלקין:  היכולת של הגופים האזרחיים כאן, בוודאי בכל מה שקשור בעולם הרשתות, אין לה תחליף

זאב אלקין:  המדינה לא יודעת לעשות את זה

זאב אלקין:  יש כמה גופים במדינה שבמקרים מסוימים יודעים לעשות את זה והם חסויים ואינם חלק מהדיון הזה

טלי גוטליב: אני בטוחה שכולכם מודעים למתקפת סייבר איראנית ברשתות

זאב אלקין: לכן אני חושב שחייבים לבנות את הכלי הזה, או יותר נכון לנצל את הכלי הקיים, כי זה המסלול המהיר, ואז זה יאפשר ליוזמות שונות לפעול

זאב אלקין:  הם לא צריכים הרבה כסף, בכסף קטן אתה מרוויח המון כסף כי יש לזה המון אנרגיה שעולה המון כסף בשוק הפרסום אם היית רוצה לקנות אותה, ואין לך כסף לקנות אותה

זאב אלקין:  אתה מקבל את זה חינם אין כסף, אתה צריך להשקיע משהו כדי לקבל את זה

זאב אלקין:  זה קריטי ואני חושב שדווקא אתם גוף שיכול להרים את זה

זאב אלקין:  אנחנו נתגייס לזה גם מול האוצר מבחינת הצורך בכסף ממשלתי וגם בלחץ על המערכת, אבל צריך גם מאמץ ממוקד שלכם בחיפוש תורמים, כי כל השאר זה להסתובב סביב הזנב של עצמנו, כי אתה לא תבנה מנגנון שהוא 50-50

זאב אלקין:  זו המשימה ואני חושב שלשם צריך ללכת

זאב אלקין:       במפגש הבא שיהיה כאן בשבוע הבא אנחנו נבקש דיווח מה התקדם בעניין הזה, כי בעיניי זו אחת מהחזיתות הקריטיות כרגע

זאב אלקין:       תודה רבה, הישיבה נעולה